c: text/html

collection: archivebot

text:
The video player could not be built.
Do you want to chat with a missionary?
We are happy to answer any questions you may have. Start a chat or call us at 1-888-537-6600.
Hi I'm Chase
I am an athlete. A fisherman. A college student. I'm a Mormon.
About Me
I am a college student, and I have recently returned from serving a full-time mission for The Church of Jesus Christ of Latter-Day Saints. I served in the Anaheim California Mission, and I was blessed to learn the Samoan language. I have enjoyed my years of sports and athletics. I have played High School football, as well as High school soccer. I love cycling and I have even raced competitively in cycling road races. I love to fish with my brother and spend time with my family.
Why I am a Mormon
I am a Mormon because I have seen the happiness the Church of Jesus Christ of Latter-Day Saints provides for me and the happiness that comes from drawing nearer to Jesus Christ. Christ is our greatest example of how to live our lives, and each day the church helps teach me the way to live as He did. I have learned to love my family, and I know that through the gospel I will be able to share this love with them for all eternity. I know that the Book of Mormon is the word of God and has been given to us as another testament of Jesus Christ. Christ loves us and we are His children and through His example we can return to Him someday and be able to live truly joyous lives . Ou te molimau atu e moni lenei ekalesia. O lenei talalelei ua maua ai e lo'u aiga ni faamanuiaga e sili atu e le'i mafaufauina. Ou te iloa o soifua Iesu Keriso ma o ia o le ulu o lenei ekalesia. Sa sau o ia i le lalolagi e sufa mo a'u agasala. E mafai ona tatou sa'oloto mai i agasala e ala i le Togiola a Iesu Keriso. Ou te iloa e mafai ona fa'avavau aiga. O se vaega taua ia te a'u ma lo'u olaga o le iai lea o se aiga. E moni ma faamaoni le Tusi a Mamona. Ma ou te iloa sa tusia a perofeta sa vala'auina i le Atua. Tatou te maua le filemu ma le ta'ita'iga i lenei olaga e ala i le Tusi a Mamona. Sa faitau la'u Tama le Tusi a Mamona. Na ia iloa le moni o lena tusi e ala i le mana o le Agaga Pa'ia ma liliu mai i le ekalesia. O loo soifua le Atua ma sa fa'aali i le perofeta o Iosefa Samita. E moni lenei talalelei.
How I live my faith
While at college I have served in our local congregation as a teacher, teaching lessons on Sunday's to the members of my ward, and as a secretary to our local clergy. I enjoyed the opportunity that I have to continue to learn more about the church, as well as the opportunity I had to practice my ability to teach others about the gospel. In my everyday life I live my faith by striving to do my best to love others, and to help others realize the great happiness that comes from drawing closer to our Savior, Jesus Christ.

robotstxt: allowed

filter: keep


text:
The video player could not be built.
Do you want to chat with a missionary?
We are happy to answer any questions you may have. Start a chat or call us at 1-888-537-6600.
Hi I'm Sister Sola Mailata
I grew up in Samoa, I'm a missionary right now in Richmond VA Mission, and I love playing volleyball. I'm a Mormon!
About Me
Hi I'm Sola Mailata, and I grew up in Samoa.I go to LDSCollege in Pesega. I'm 20 years of age,I was born in the church. I'm the oldest of five kids and I Iove my family. Ia o a'u o Sola Mailata, sa ou fanau ma ola a'e i Samoa.Ia sa ou aoga ile aoga ale lotu e taau ole LDSCollege i Pesega. Ia ua lua sefulu nei ou tausaga,ia ma sa ou fanau ile talalelei.Ia o a'u oute matua ile fanau e toa lima, ia o igoa o ou tuagage o JohnHinkley, ma DerLewis, ia ma o igoa o ou uso o Pepe ma Avei. E eselou alofa i lou aiga, ole talalelei a Iesu Keriso ole Aupaia o Aso e Gata ai e ese le tele ose faamanuiaga ia te au faapea lou aiga, ia o loo ou talai nei i Richmond VA Mission, ia oka sou fiafia ile avea ai o au ma tagata ole ekalesia.
Why I am a Mormon
Like what I'm say it before I was born in the church, and I know it;s so important to me. Ia oka sou fiafia ile avea ai o au ma tagata ole talalelei, ia magaia aoaoga e faasoa mai pea oo i aso sa uma.
How I live my faith
I'm so grateful to being as a missionary, it;s so important to me. I see a lot of miracles in my life. Ia makua ou faafetai ile Tama Faalelagi i lona valaaulia o a'u e avea ma ana mea faigaluega,ia ose faamanuiaga ia te au le avea mase tagata ole ekalesia.


text:
O le amataga o le tausaga fou o se taimi masani lea e fai ai se suega o o tatou olaga ma vaai po o fea o loo tatou agai i ai, e fuaina i ai le tulaga sa tatou i ai muamua. Ou te le fia talanoa e uiga i tautinoga mo le Tausaga Fou, ae ou te fia talanoa e uiga i le taimi ua tuanai ma le lumanai, faatasi ai ma se vaaiga agai i soo se taimi o mea tutupu ma suiga i o tatou olaga—ma o na taimi e masani lava ona oo mai e toeitiiti lava o aso uma.
I le avea ai o se autu faale-tusitusiga paia mo lenei talanoaga, ua ou filifilia ai le Luka 17:32, lea o loo lapatai mai ai le Faaola, “Ia outou manatua le ava a Lota.” O le a le uiga o Lana fetalaiga i se fasi fuaitau laitiiti ae anagata faapea? Ina ia mauaina, e manaomia lo tatou faia e pei ona Ia fautuaina mai. Ia tatou toe tomanatu po o ai le ava a Lota.
O le tala, e moni lava, ua oo mai ia i tatou mai aso o Sotoma ma Komoro, ina ua fiu le Alii, i le silisili ona leaga o mea ua faia e alii ma tamaitai, o lea na tau atu ai ia Lota ma lona aiga e sosola ese aua o le a faatafunaina na aai. “Ina sola ia e te ola ai,” na fetalai atu ai le Alii. “Aua e te tepa i tua … ; a ia sola lava i le mauga, ina nei malaia oe” (Kenese 19:17; ua faaopoopo le faamamafa).
O le faatuai ona latou usitai ona sa tau fai nisi feutagaiga, na iu ai ina tuua e Lota ma lona aiga le nuu ae ua toeitiiti lava a tuai. Na tau mai e tusitusiga paia ia i tatou le mea na tupu i le vaveao o le taeao ina ua mavae la latou solaaga:
“Ona faatotō faaua ifo lea e Ieova i Sotoma ma Komoro o le teio ma le afi mai ia Ieova mai le lagi;
“Na Ia faaumatia o ia lava aai” (Kenese 19:24–25).
O la’u autu e maua mai le fuaiupu o loo sosoo ai. E mautinoa lava, faatasi ai ma le fautuaga a le Alii—“aua e te tepa i tua”—o loo tatagi manino mai lava i taliga, o le ava a Lota, ua faapea mai le tusi, “ua tepa i tua,” ona liua lea o ia ma ua avea ma tupua masima (tagai i le fuaiupu e 26).
Po o le a ea se mea na faia e le ava a Lota na matuai sese lava? I le avea ai ma se tamaitiiti aoga o le talafaasolopito, sa ou mafaufau e uiga i lena mea ma ofoina atu se vaega o le tali. O le mea moni lava, o le mea na sese i le ava a Lota e le na o lona tepa i tua; a o lona loto sa ia manao e toe foi i tua. E foliga mai ae lei taitai ona sopoia e ia tuaoi o le aai, ua leva ona ia misia mea sa ofoina mai e Sotoma ma Komoro ia te ia. E pei ona saunoa mai Elder Neal A. Maxwell (1926–2004) o le Korama a Aposetolo e Toasefululua, o nei ituaiga o tagata ua latou iloa e tatau ona i ai o latou fale tumau i Siona, ae o loo faamoemoe lava e tuu pea se faleoo mo le taumafanafana i Papelonia.1
E mafai foi ona faapea na tepa i tua le ava a Lota faatasi ai ma le tetee i le Alii mo mea ua Ia fai atu ai ia te ia e tuua. Ua tatou mautinoa lava o Lamana ma Lemuelu na tetee ina ua faatonuina Liae ma lona aiga e tuua Ierusalema. O le mea lea e le na o lona tepa i tua; ae sa ia tepa i tua ma le moomoo. O le faapuupuuina, o lona piitaga i mea ua tuanai ua taotaomia ai i lalo lona talitonu i le lumanai. O lena, e mautinoa lava, o se vaega itiiti o lana agasala.
O Le Faatuatua e Faasino Atu i le Lumanai
Ao amataina se tausaga fou ma tatou taumafai ai e aoao mai se vaaiga sao i mea ua tuanai, ou te augani atu ia te outou ina ia aua nei nofoai i aso ia ua tuanai po o le faananau vale mo ananafi, e tusa lava po o le a le lelei o na ananafi atonu na i ai. O le tuanai e mo le aoaoina mai ai, ae le o le ola ai. Tatou te vaai i tua e pue mai aloiafi mai aafiaga susulu ae le o lefulefu. Ma afai ua tatou aoaoina mea e manaomia ona tatou aoaoina ma ua tatou aumaia ma i tatou mea sili na tatou aafia ai, ona tatou vaavaai lea i luma ma manatua o le faatuatua e masani lava ona faasino atu i le lumanai. O le faatuatua e masani lava ona aafia ai faamanuiaga ma upumoni ma gaoioiga na o le a aumaia ai taunuuga manaomia i o tatou olaga.
O le auala sili lava la faaletalalelei e talanoa ai e uiga i le ava a Lota o le faapea atu sa leai sona faatuatua. Sa masalosalo o ia i le gafatia e le Alii ona tuuina atu ia te ia o se mea e sili atu nai lo mea ua ia maua. O le mea moni lava, sa manatu o ia e leai se mea o loo i le lumanai e mafai ona tutusa le lelei e pei o na mea ua ia tuua.
O le faananau e toe foi i tua i se lalolagi lea e le mafai ona nonofo ai nei, o le faaauauina pea ona le fiafia i mea o le taimi nei ma mauaina na o ni vaaiga maualalo e uiga i le lumanai, ma misia le taimi nei ma a taeao ona ua tatou taulai atu i mea ua tuanai ma ananafi o nisi ia o agasala a le ava a Lota.
Ina ua maea ona toe iloilo e le Aposetolo o Paulo lona olaga talavou faamanuiaina ma le tauia— 4000 o lona tofi, aoaoga, ma lona tulaga i le nuu o Iutaia—na ia fai atu i tagata o Filipi o na mea uma o ni “otaota” pe a faatusatusa atu i lona liliu mai ma avea o se Kerisiano. Fai mai a ia, ma ou te toe faaupuina, “Ua ou le toe tala mimita e uiga ‘i na aso lelei ua tuanai’ ma o lenei ua naunau lava e vaai atu i le lumanai ‘o mea uma sa aoga ia te au, ua ou manatu ua le aoga ia mea ona o Keriso’” (tagai Filipi 3:7–12). Ona oo mai ai lea o fuaiupu nei:
“Ao le mea e tasi ou te faia, ou te faagalogalo i mea ua tuanai, ou te momoe punou ai foi i mea o lumanai,
“ou te tausisi atu i le faailoga, ia maua ai le taui na valaauina ai au mai luga e le Atua ia Keriso Iesu” (Filipi 3:13–14).
E leai se ava a Lota iinei. Leai se toe tepa i tua i Sotoma ma Komoro iinei. Ua silafia e Paulo o iina i le lumanai, i luga atu po o fea lava e aveina i ai i tatou e le lagi, lea o le a tatou manumalo ai i “le taui na valaauina ai au mai luga e le Atua ia Keriso Iesu.”
Faamagalo ma Faagalo
O loo i ai se mea i totonu o le toatele o i tatou lea e faapitoa lava ona le mafai ai ona faamagalo ma faagalo mea sese ua tuanai o le olaga—a le o a tatou mea sese o mea sese a isi. E le lelei. E le Kerisiano. O loo ia tu mai o se tetee matautia i le maualuga ma le mamalu sili o le Togiola a Keriso. O le noatia i mea sese ua leva, o se ituaiga sili lea ona leaga o le nofoa’i i le taimi ua tuanai, lea ua valaauina ai i tatou e faamuta loa ma aua le toe faia.
Sa ta’u mai ia te au e uiga i se taulealea lea na tele lava ona avea ma autu o tausuaga uma i lana aoga mo le tele o tausaga. Sa i ai ni ona vaivaiga, ma na faigofie ai i ana tupulaga ona faalili ia te ia. Mulimuli ane i lona olaga na malaga ese o ia. Na iu ina faatasi atu o ia i le ami a le in malo ma na mauaina ai ni aafiaga faamanuiaina iina i aoaoga ma faasolosolo ai lava ina laa ese mai le taimi ua tuanai. O le taualuga o na mea uma, e pei ona faia e le toatele i le militeli, na ia mauaina le matagofie ma le mamalu sili o le Ekalesia ma sa toaga ma fiafia ai.
Ina ua mavae ni nai tausaga, sa toe foi o ia i le aai sa nofo ai a o talavou. O le toatele lava o lana tupulaga ua malaga ese ae le o i latou uma. O le mea moni lava, ina ua ia toe foi mai ma le matuai faamanuiaina ma ua toe fanauina, sa i ai pea lava iina le faiva o mafaufauga sa i ai muamua, o loo faatalitali i lona toe foi mai. I tagata o lona nuu, ua na o ia lava o se tagata tuai o “pai ma lafai”—e te manatuaina le alii lea na i ai le faafitauli, lea e ese a ana amio, le faavasivasi, lea na faia lea mea ma lea mea. Pe le o se mea na matuai malie tele?
O sia mea itiiti ma sia mea itiiti o taumafaiga a lenei alii faapei o Paulo ina ia tuua na mea uma ua tuanai ae pue mai le taui lea na faataatia e le Atua i ona luma, sa mou malie ese atu seia oo ina maliu o ia i le tulaga lava lea na ia ola ai i lona talavou. Na ia toe foi i le ala na i ai muamua: na le toe toaga [i le lotu] ma na faanoanoa ma avea ma autu o tausuaga a se tupulaga fou. Ae ui i lea na i ai ia te ia lena taimi susulu e tasi, le matagofie o le ogatotonu o le olaga ina ua mafai e ia ona tula’i maualuga mai lona taimi ua mavae ma iloa moni ai o ia ma le ituaiga tagata e mafai ona avea ai o ia. E matuai leaga, matuai faanoanoa lava ona ua toe siomia o ia e se ‘au atoa o ava a Lota, i latou o e na manatu e sili atu le manaia o lona taimi ua mavae nai lo lona lumanai. Na mafai ona latou toso ese mai lona lima le mea lena lea na uuina ai o ia e Keriso. Ma na maliu faanoanoa o ia, e ui e le o sona sese na mafua ai.
E tupu foi lena mea i faaipoipoga ma isi mafutaga. E le mafai ona ou tau atua ia te outou le aofai o ulugalii sa ou fautuaina o ē, pe a matuai loloto le lagona tiga pe ua na o se mamafatu foi, latou te aapa atu i taimi ua tuanai ma faasolosolo atu lava i tua i le sailiga o se faafitauli e manatua e fesoasoani lea i le “faaleagaina” o a latou faaipoipoga. Pe a maea se mea ma ua mavae, pe a afai ua salamoina ma le atoatoa, pe afai ua agai i luma le olaga e pei ona tatau ai ma e tele isi mea lelei matagofie na tupu mai lena taimi, e le sa’o le toe foi i tua ma toe fofoe ni manu’a anamua lea na maliu le Alo o le Atua lava Ia e faamaloloina.
Tuu atu i tagata ia salamo. Tuu atu i tagata ia tuputupu ae. Talitonu e mafai e tagata ona sui ma faaleleia. Pe o le faatuatua ea lena? Ioe! Pe o le faamoemoe ea lena? Ioe! Pe o se alofa moni ea lena? Ioe! O le taualuga o mea uma, o le alofa moni, o le alofa mama lea o Keriso. Afai ua tanumia se mea i le taimi ua tuanai, tuu ai pea e tanumia. Aua e te fefo’ifo’ia’i ma lau tamai paelo oneone ma le tamai suo e eli ai i luga, ma faalealea solo, ona togi atu lea i se isi ma faapea atu, “Ei! E te manatua le mea lea?” Splat!
Ia, mate mai la? E le taumatea lava e iu i se taga mataga i le taimi ua sola ua toe eliina mai i luga mai lau faatafunaga, “Ioe, ou te manatuaina. E te manatuaina le mea lenei?” Splat.
Ma e le umi ae o mai tagata mai lena fetufaaiga ua palapala ma eleelea ma faanoanoa ma tiga, ae o le mea o loo augani mai ai lo tatou Tama o i le Lagi o le mama ma le agalelei ma le fiafia ma le faamalologa.
O lena nofoa’i i olaga ua tuanai, e aofia ai mea sese ua tuanai, e matua le sa’o lava! E lē o le talalelei lena a Iesu Keriso. I nisi o tulaga, ua sili atu le leaga nai lo le ava a Lota aua na ia faaumatia na o ia lava. I tulaga o faaipoipoga ma aiga, uarota ma paranesi, fale mautotogi ma tuaoi, e mafai ona tatou faaumatiaina nisi e toatele.
Atonu i lenei amataga o se tausaga fou e leai se mea e sili atu ona manaomia mo i tatou nai lo le faia e pei ona fetalai mai le Alii lava Ia ua Ia faia: “O le ua salamo i ana agasala, e faamagaloina o ia, ma o au, le Alii, ou te le toe manatua lava” (MF&F 58:42).
O le mataupu, e moni lava, e faapea o le salamo e tatau ona faamaoni, ae a faapea o lena ua i ai ma o loo faia se taumafaiga faamaoni ia alualu i luma, ua tausalaina i tatou i le agasala sili atu pe afai tatou te faaauau pea ona manatua ma faamanatu ma toe fetogiina se tasi i ana mea sese ua tuanai—ma o lena tagata masalo o i tatou lava. E mafai ona tatou faatiga ia i tatou lava— i le tele lava o taimi e sili atu nai lo [le faatiga i] isi!
O lenei, e pei o Aneti-Nifae-Liae o le Tusi a Mamona, ia tatanu a outou auupega o le taua ma tuu ai pea ia tanumia (tagai i le Alema 24). Faamagalo ma faia le mea lea e faigata atu i nisi taimi ona fai nai lo le faamagalo: faagalo. Ae afai e toe oo mai i le mafaufau, ia toe faagalo foi.
O Le a Oo Mai le Mea Sili
E mafai ona e manatua tau lava o le aloese mai le toe faia o le mea sese, ona tuu loa lea o le toega o na mea uma i le faaputuga otaota lea na saunoa i ai Paulo i tagata o Filipi. Ia faatea ese le taufaaleaga, ma tumau ai pea le faatea ese seia faaalia mai ia te oe e le matagofie o le Togiola a Keriso lou lumanai manuia ma le lumanai manuia o lou aiga, o au uo, ma ou tuaoi. E le popole tele lava le Atua po o fea sa e i ai ae popole o Ia po o fea o loo e i ai ma, faatasi ai ma Lana fesoasoani, o fea le mea o e naunau e te alu i ai. O le mea lena e le’i iloa e le ava a Lota—ma e faapena foi Lamana ma Lemuelu ma le toatele lava o isi i totonu o tusitusiga paia.
O se mataupu taua tele lenei ia mafaufau i ai i le amataga o se tausaga fou—ma o aso taitasi e tatau lava ona avea o le amataga o se tausaga fou ma o se olaga fou. O le ofoofogia lena o le faatuatua, salamo, ma le vavega o le talalelei a Iesu Keriso.
Na tusia e le tusisolo o Robert Browning:
Ola ia ta matutua faatasi ma au!
O le a oo mai le mea sili,
Le olaga faaiu, lea na mai le amataga ona tauivi:
Ua i Ona aao o ta ola
Lē na faapea mai, “Na ou fuafua se olaga atoa,
Talavou ua na o le ‘afa o le olaga; faatuatua i le Atua: vaai i mea uma, ae aua le fefe!”2
O nisi o outou atonu e tomanatu: Pe i ai ea se lumanai mo au? O le a ea se mea o loo i ai mo au i se tausaga fou po o se semesa fou, se mataupu fou po o se faigauo fou, se galuega fou po o se aiga fou? Pe o le a ou saogalemu ea? Pe o le a manuia ea le olaga? Pe mafai ea ona ou faatuatuaina le Alii ma i le lumanai? Pe le sili ea le toe tepa i tua, toe foi i tua, ma aumau ai i le taimi ua tuanai?
Mo i latou uma [o loo tuufesili] o augatupulaga uma, ou te valaau atu, “Manatua le ava a Lota.” O le faatuatua e mo le lumanai. O le faatuatua e fausia i luga o le taimi ua tuanai ae le moomoo lava e tumau ai iina. E talitonu le faatuatua o le Atua o loo i ai ni mea se tele o loo fuafuaina mo i tatou taitoatasi ma o Keriso e moni lava o le “faitaulaga sili i mea lelei atali” (Eperu 9:11).
Ia tulimatai atu ia outou miti, e tusa lava po o le a le va ma le mamao ese atu. Ola e vaai i vavega o le salamo ma le faamagaloga, o le faatuatuaina ma le alofa paia lea e suia lou olaga i le aso nei, taeao, ma le faavavau. O se tautinoga lena o le Tausaga Fou ou te talosaga atu ia te outou ina ia tausisia.


text:
Tali sapai e Amata le maua o Tupe mai Porokalama e Fesoasoani mo le Faamautuina o galuega mo le malo o Amerika Samoa
Uosigitone, D.C.- Tali sapai e le Tamaitaikonekeresi ia Aumua Amata le tele o tupe maua mai le malo feterale mai le Ofisa mo Mataupu i Teritori e ala mai Porokalama e Fesoasoani i le Faamautuina o galuega.
E tele matagaluega a le malo o Amerika Samoa ua maua nei tupe mai le feterale. E $287,000 na maua e le Matagaluega e Puipuia le Saogalemu Lautele mo a latou porokalama mo le Faatumau ma le Toefaaleleia. Ae le gata i lea, na maua e le Maotagasegase a le LBJ le $1,359,000 e fesoasoani i a latou galuega faatulaga o loo matua manaomia. Na maua foi e le Pulega a le Falevaa Ronald Reagan le $80,000 auā le latou porokalama faaleaoaoga.
Saunoa le Tamaitaikonekeresi, “E taua tele nei tupe uma mai le malo feterale ina ia faatumau ai tulaga e maopoopo ai lo tatou teritori.”“O le Matagaluega o Leoleo, Maotagasegase, ma le Pulega a le Falevaa e taua i lo tatou malo ma o nei tupe mai le feterale e faamautinoa ai o loo ia te i tatou le tamaoaiga e faatumau ai a o aga atu i le lumanai. E momoli atu le faafetai i le Failautusi o le Initeria ia Bernhardt faapea sui mai ofisa faalotoifale mo le galuega fita ma lo latou ofoalofa i tagata o Amerika Samoa.”
###


text:
Tusi Amata i le Loia Sili ia Barr e faamamafa ai le Tāua o Pisinisi Faifaiva a Amerika Samoa
Uosigitone, D.C. – Aso Tofi, E talitonu le Tamaitaikonekeresi ia Aumua Amata e tatau le Faamasinogatonu i taualumaga a le faamasinoga i le Starkist, ae tatau foi i tagata o Amerika Samoa o loo faalagolago i le kamupani se faiga e tonu.
Na faailoa e loia fautua a le Matagaluega o Faamasinogatonu (Department of Justice) i se iloiloga i le faamasinoga e tolu itula na faia i le aso 17 o Iuni le sili atu o le tupe faafaigaluega a le Starkist i le TechPack Solutions, o se pisinisi faatekonolosi mo apa ma fagu o loo tu i Initia, na i lo le $100 miliona o le sala tupe e ono faasalaina ai le Starkist ona o lana vaega i le solitulafono o le faatulagaina e le tusa ai ma le tulafono o tau o oloa. O loo talosaga le Starkist e faaitiitia le sala tupe i le $50 miliona ma ua faapea mai e le mafai ona faatau ese atu lana vaega i totonu o le TeckPack se i vagana ua faataga mai e vaega na aitalafu mai ai tupe e tusa o tuutuuga o nonogatupe. Ua ta’ua foi e le Starkist le faafitauli i le faatau ese atu o lana vaega.
Ona o lea finauga, ua finagalo ai le Faamasino o le Faamasinoga Faaitumalo a le Iunaite Setete, le afioga ia Edward M. Chen, e tolopo le iloiloga lea e faatulaga ai e ia le aofa’i o le sala a le Starkist se ia uma le iloiloga ia Aokuso 7 e faatatau i le mataupu i le TeckPack. E $55 miliona ua uma ona totogi e le Starkist i sala poo aitalafu mai mataupu ua uma ona iloilo. O lea foi ua taofi se fuafuaga e faaaoga ai le $77 miliona e faatelē ai le kamupani i’a ae faatali le iuga o le faamasinoga nei.
O Ianuari 23, 2019 na tusi ai le Tamaitaifaipule ia Aumua Amata i le afioga i le Faamasino ia Chen e uiga i lea mataupu. O loo faamamafa ai i lea tusi le tāua o pisinisi faifaiva ma le kamupani i’a i le tamaoaiga o Amerika Samoa ma ia augani i le faamasino ina ia taga’i i lea itu a o faia lana faaiuga.
Na ia tusi foi i le asō le tusi o loo faapipii atu aga’i i le Loia Sili o le Matagaluega o Faamasinogatonu a le Iunaite Setete ia William Barr o loo atagia ai le atugaluga lava lea.
“Ou te talitonu e tatau ma e faaauau pea le faia e le Faamasinoga ma le Matagaluega o Faamasiongatonu filifiliga tatau ma le talafeagai i tuuaiga o le faatulagaina o tau o oloa. E ui i le tatau ona i ai se faasalaga mo faiga solitulafono, e le avea lea ma tulaga e sala oti ai le kamupani i’a faapea tagata faigaluega e 2500 o Amerika Samoa o loo faalagolago lo latou tausiga i le i ai o le kamupani i’a i totonu o lo tatou motu.”
###


text:
Talia e Amata le maua o Tupe mo Amerika Samoa e fai ai Suesuega i auala e faalelei ai fesootaiga
Uosigitone, DC – Aso Gafua, Talia e le Tamaitaifaipule ia Aumua Amata tupe mai le feterale e ala mai le Matagaluega o Fefaatauaiga a le Iunaite Setete ma le Taupulega mo le Atinaega o le Tamaoaiga (EDA) mo se suesuega i auala e faalelei ai fesootaiga i Amerika Samoa ina ia fesoasoani i le faatulagaina o le atinae mo le tamaoaiga.
Saunoa Aumua Amata, “E telē le sao o le mafai e auala o fesootaiga ona fai mo pisinisi laiti ma maua ai galuega. O le a manuia le lumana’i o le tamaoaiga o Amerika Samoa pe tupu vaega o auala o fesootaiga ma mafai ona faaaoga tekonolosi, ou te talia ai le nei suesuega ua talafeagai lona taimi.”
Tamaitaifaipule ia Amata ma le Failautusi o Fefaatauaiga ia Wilbur Ross
Ua atofa e le Taupulega mo le Atinaega o le Tamaoaiga le $100,000 e ala mai le Matagaluega o Fefaatauaiga a Amerika Samoa e faatupe ai se suesuega i auala o fesootaiga e fausia ai le faatulagaina, faatupu ma atina’e pisinisi i totonu o Amerika Samoa e faavae i faamaumauga mautū.
A mae’a le nei suesuega, o le a mafai ai e le Teritori ona faaaoga avanoa o loo alia’e mai i pisinisi tau fesootaiga, e tupu ai pisinisi ma maua ai galuega ma mafai ona faamautū. O lea suesuega o le a fai ma taiala mo se faavae i le atinaega o le tamaoaiga, faagasologa ma ala e iloa ai tulaga o le maketi, tupe faaalu ma taunuuga e faamoemoe o le a o’o i ai.
Saunoa le Tamaitaifaipule ia Amata, “Ou te fia faafetai faapitoa i le susuga i le Faitonu mo le Teritori ia Michael McDonald ma ave le faamalo i le Faatonu o le Matagaluega o Fefaatauaiga a Amerika Samoa, le susuga a Keniseli Lafaele. Faafetai foi i le susuga i le Failautusi o Fefaatauaiga ia Wilbur Ross ma le taitaiga a le Taupulega o le Atinaega o le Tamaoaiga (EDA) mo le amanaia o lea tulaga manaomia mo Amerika Samoa, e aofia ai le susuga Dr. John Fleming, o le Sui Failautusi mo le Atinaega o le Tamaoaiga.”
###


text:
Faatāua e Amata le Atoaga o le 40 Tausaga o le Tulafono e faatatau i le Sootaga ma Taiwan
Uosigitone, DC – Aso Lulu, Na faataua e le Tamaitaifaipule ia Aumua Amata le tulafono e uiga i le sootaga ma Taiwan, ma ia saunoa ai i se faamanatuga na faia i le Laumua mo le atoaga o le 40 tausaga o le nei tulafono tāua.
Saunoa Aumua Amata, “E malosi le sootaga i le va o le Iunaite Setete ma Taiwan ma e tāua lea ia te i tatou uma o i le atu Pasefika.” E pei o le saunoaga a le Failautusi o Setete ia Mike Pompeo talu ai nei, ‘O se tala faatemokalasi manuia le tala e uiga ia Taiwan, o se paga e faatuatuaina ma o se tasi foi o malo o loo finau mo le lelei o le lalolagi.’ “Na sainia le Tulafono i le Sootaga ma Taiwan e avea ma tulafono a le Iunaite Setete i le 1979 ma o se tulaga ua ausia o loo molimau pea i le nei taimi le aoga.”
Saunoa le Tamaitaifaipule ia Amata e uiga i le Tulafono e faatatau i le Sootaga ma Taiwan i se faatasiga na faia i le Laumua.
O le atoaga ole 40 tausaga o le nei tulafono iloga na aloaia i le asō i le Laumua ma na auai ai sui taualoa a le Iunaite Setete ma le sui o Taiwan i le Iunaite Setete, le susuga a Stanley Kao, o se sui tofia ua loa lona silafia. Na fiafia le Tamaitaifaipule ia Amata mo le avanoa e faatasi ai ma i latou o loo auai i le nei faamanatuga ma saunoa i le tāua o le nei Tulafono.
Faafealoai atu le Tamaitaifaipule ia Amata i le Sui o Taiwan i le Iunaite Setete, le susuga a Stanley Kao.
Saunoa foi le Tamaitaifaipule ia Amata, “E pogai mai a tatou faiga sa’oloto ma le tofā matala le tupu o avanoa. Mo se faataitaiga, o le mafuaaga lea e malosi ai le auai o le itupā o tamaitai i ofisa a le malo faapea le ono patipatia o lo latou tulaga i aiā mo tamaita’i i Taiwan. Ia tatou faia pei nei taumafaiga e faataua ai le soifua saoloto, faataua le tagata ma ona manatu ma faaaliga.”
###


text:
Au Amata faatasi ma nisi sui i le lagolagoina o se pili e fesoasoani i tau o aoga a Kolisi
Washington, DC – Thursday, Congresswoman Aumua Amata announced she has teamed up with Congressman Gregorio Kilili Camacho Sablan (CNMI) for the introduction of the bipartisan Northern Mariana Islands and American Samoa College Access Act to provide tuition assistance to students in the islands.
The Northern Mariana Islands and American Samoa College Access Act would authorize tuition assistance grants to cover the difference between in-state and out-of-state tuition costs for Northern Marianas and American Samoa community college graduates wanting to go on and attend a four-year public university, or seek to complete a four-year degree program.
“We have many good students that study at our accredited community college. That’s a great start, but our students deserve the same access from that point to a four-year University degree that students in the 50 States have because of in-State tuition opportunities,” said Aumua Amata. “This bill would help correct that major financial disadvantage, and give our students better opportunities to pursue goals for higher education.”
Tamaitaifaipule o Amata ma le Faipule ia Sablan a o galue le Komiti i le vaiaso nei
O le nei pili, faauluina e le afioga i le Faipule ia Sablan i le vaiaso nei faatasi ai ma le Faipule ia Amata o lē na ulua’i au e lagolago, o loo faamamafa ai le tāua o a’oa’oga mo le lumana’i o nei Teritori e lua, tamaoaiga faalotoifale, ma tatou tagata aooga faapea lo latou mafai ona tauva mo avanoa i galuega o loo maua i ona po nei i le atunuu atoa.
Faaauau le saunoaga a le Tamaitaifaipule ia Amata “Faafetai i lau afioga i le Faipule Sablan mo le faauluina o le nei taumafaiga tāua mo a tatou tagata aooga.” O le pili aoga i totonu o Setete e mautinoa ai le maua o avanoa mo tagata aoga i totonu o Setete uma e faamae’a ai a’oa’oga faalekolisi i tausaga e fa, o se tulaga atonu e latou te le gafatia. O se manatu matagofie, ma o le nei pili e maua ai avanoa tutusa mo a tatou tagata aooga mai Amerika Samoa ma Mariana i Matū.”
E manino lelei le manaomia o lea fesoasoani. O tupe maua a aiga i totonu o Mariana i Matū e lalo ifo o le afa pe a faatusa i tupe maua a tagata o le atunuu o loo i le vasega ogatotonu pe a faatulaga tupe maua, a o Amerika Samoa e motu ese lona tulaga faapea lona tamaoaiga, e mafua ai le atugalu i le letagolima ma le manaomia o gaulega faaopoopo ma galuega sili e atu ona lelei.
Ua iloa mai le Komiti a le Kolisi, e $14,480 e sili ai le tupe faaalu a tagata aooga mai fafo mo pili aoga e totogi e tagata mai fafo ma isi tau o le aoga. I le taimi nei, o le tau foi lea e tatau i a tatou tagata aoga ona totogi. E feagai foi tagata aoga mai le Atu Mariana ma Amerika Samoa ma le taugata o pasese e malaga ai e o’o lava i le Setete aupito i lata ane o Hawaii.
O le nei pili e faavae mai se pili na faia muamua o le Tulafono Faalauaitele (Public Law) 106-98, o le Pili a DC e fesoasoani e totogi pili aoga mo Kolisi (DC College Access Act), e mafai ai e tagata aoga o loo aumau i le District of Columbia ona talosaga tupe e fesoasoani e totogi ai le tau o Kolisi e i fafo atu o DC, peitai, o le nei pili e le tutusa ma le tau o le pili DC lea na faavae mai ai.
###


text:
Faamalo Amata i le Sui ua Faatuina e avea ma Faatonu mo le Au Iloilo Faamatalaga
Uosigitone, D.C. –Aso Gafua, Na talia e le Tamaitaikonekeresi ia Aumua Amata le faatuina e pei ona faamoemoeina o le Aliikonekeresi ia John Ratcliffe, o se uso galue, ina ia avea ma Faatonu o le Au Iloilo Faamatalaga e puipuia le saogalemu o le malo aoao., ma na tuuina mai ai le nei saunoaga:
“E faamalo atu i la’u uo le Aliikonekeresi ia Ratcliffe. Ua faalauiloa e le afioga i le Peresetene ia Trump lona faamoemoe e faatu le aliikonekeresi e avea ma Faatonu o le Au Iloilo Faamatalaga mo le saogalemu o le malo aoao (National Intelligence). O le Aliikonekeresi ia Ratcliffe ma a’u nei e vasega faatasi i totonu o le Konekeresi, e tutusa le tausaga na ma amata tautua ai.
O lea tulaga a le Kapineta e tali aga’i i le Peresetene ma e faauluulu i ai isi matagaluega e gafa ma tiute e iloiloa faamatalaga e aofia ai le Matagaluega Tutotonu mo Iloiloga faapea le Matagaluega mo le Saogalemu o le Malo. E tele agavaa o le afioga i le Alii faipule ia Ratcliffe mo lea matafaioi tāua, ma na galue o ia e feagai ma mataupu mo le puipuia o faamatalaga i fesootaiga faaonaponei. I totonu o le Maota, na tautua o ia i le Komiti Filifili Tumau e Iloloa Faamatalaga, lea e feagai tonu ma faamatalaga e na o e faataga e mafai ona vaai i ai, ma le Komiti mo le Puipuiga o le Lotoifale. E i ai foi lona poto masani o se loia fautua a le Iunaite Setete na ia faia faamasinoga o le au faatupu faalavelave.
“Faafetai atu i le faamaloloina mai tautua o le Faatonu ia Dan Coats, o se Fitafita Tuai a le Ami, mo lana tautua ua loa ma iloga i le atunuu i le avea ma Senatoa, Amepasa, Aliikonekeresi ma Totino o le Kapeneta a le Peresetene.
###


text:
E tala'i e le faa-Samoa le faaeaina ma le mamalu
Talofa,
I Amerika Samoa, matou te faatāua a matou tu poo aga. Matou te le liuagofie pe seetiagofie i le malū o le tai taeao; o se tasi lea o itu matou te malosi ai! E tusa lava pe sui le lalolagi, ma tupu le tekonolosi, matou te faatāua tu masani ma la matou aganuu mai anamua; matou te faaaloalo i o matou tagata matutua. E lelei o matou ala. E le tatau fo'i ona faauiga sese ma faaaoga sese pe faaoleole e ufiufi ai se mea leaga. O sauaga i totonu o aiga e le tusa ai lea ma le faa-Samoa. E tala'i e le faa-Samoa le faaeaina ma le mamalu, ae le o le maasiasi.
I ni tausaga, i totonu o le Iunaite Setete, faapea le laloloagi e oo lava i aso nei, ma i nei, na i ai lava sauaga i totonu o aiga ae le tau ai le vaai i nisi o taimi. E mafai ona natia lata mai ia tatou, pe o nisi o taimi, pagā lea ua tuuaia le ua afaina. Faafetai o lea ua i ai suiga, ma e lelei suiga. O aso nei ua molia i le tulafono tagata. O loo faailoa i ala leo faasalalau faiga sāua. Fai le amiotonu, o le sauaga i totonu o aiga o le solitulafono, ma o lo tatou tiute le vaoia lea.
O loo matua taga'i toto'a le tulafono ma faamasinoga i sauaga i totonu o aiga i ona po nei. Ae o oe le puipuiga sili, i tatou uma lava...Ua e silafia lou aiga, lou afioaga. E masani foi ona e iloa e i ai se mea e le o tonu. Ia naunau e vaai mo se tasi e ono afaina ona o sauaga. Talanoa ia te i latou. Talanoa i se tasi e mafai ona maua ai se fesoasoani. O se matai, faifeau, poo se tagata o lona tiute le faamalosia o tulafono. E i ai le matafaioi faapitoa ua tuu e le Atua i nei ta'ita'i e puipui ma fesoasoani ia te i latou e manaomia.
Afai o e afaina i sauaga, matou te manana’o e saogalemu oe ma o loo i ai le fesoasoani, e o’o lava i porokalama a le malo poo le lotu ma faalapotopotoga e mafai ona faamautinoa e i ai sou toomaga e te sulu i ai, maua meataumafa poo tausiga faasoifuamaloloina. Aua le avea lagona o le maasiasi ma le fefe e taofia ai oe, ma ia aua foi ne’i faapea atu se o loo sauā o oe le pogai. E leai lava se tasi, se aiga poo se isi o loo pule, e i ai le aiā e fasi ai oe pe faatiga ia oe. Talanoa i se tasi e te talitonuina, ma sui lou lumanai.
Afai e te manatu o e afaina i sauaga i totonu o aiga, saili loa se fesoasoani. Talanoa i se tasi e te faatuatuaina. Aua e te natia ona e o’o ai i se tulaga e sili atu ona leaga talu ai a le taofia le o loo sauā o le a ia faaauau pea. E tatau ona taofia o ia e i latou ua a’otauina i le nei matatā.
###


text:
le Aso o le Sisiga Fu’a 2019
Uosigitone, D.C. – Aso Lua, O le nei faamatalaga ua tuuina mai e le afioga i le Faipule ia Aumua Amata i le faamanatuina o le Aso o le Sisiga Fu’a o le 2019:
“Ua silafia e le mamalu lautele ma iloa e tatou i Amerika Samoa le tāua o le Aso 17 o Aperila mo o tatou tagata. Maeu foi le matagofie o lenei vaiaso i ona taualumaga. E avea pea le Aso o le Fu’a ma aso e olioli ma aofaga potopoto ai, ma e lagona ai lo’u fiafia tele i lo’u auai mai i le auga o faigamea o le tausaga. O se fiafiaga le matau atu o auga tupulaga uma, tagata matutua e oo lava i le fanau o loo fiafia faatasi i le nei aso faamanatu. Ou te mimita pe ou faailoa atu i o’u usogalue i Uosigitone a tatou faafiafiaga ma faatinoga e faia i le vaiaso atoa, ma faamanatu ai le ulua’i sisiina o le tagavai a le Iunaite Setete i Amerika Samoa. O se faamanuiaga le faasoa atu o la tatou aganuu ma tu masani i le atunuu ma soo se nuu ou te malaga ai. O lo tatou tofi, la tatou Faasamoa ma lo tatou lotonuu e faalaeiau i o tatou tagata, ma o faamanuiaga ia mai le Atua. E masani ona asiasi mai a tatou uo, nisi o tatou tagata toe foi mai e asi aiga poo aiga foi mai Samoa, ae le galo foi ia tatou le to’atele o loo tautua i Vaegaau a le Malō ua le mafai ona faatasi mai mo le Sisiga Fu’a.”
###


text:
Toe manatu i le aso 11 o Setema
O tausaga uma i le aso 11 o Setema tatou te tu ma toe manatu ai i le manomano o soifua na maumau i lea aso i le 2001, faapea le maoa’e o le loto toa o le au tineimu, leoleo, ma e ulua’i tali i faalavelave ma pasese na i luga o le vaalele Faigamalaga 93. E manatua e i tatou uma o fea na tatou i ai i lea aso ma lo tatou uluai iloa o nei osofaiga i si o tatou atunuu, se i vagana ai i latou sa laitī lava. Sa ou i le Laumua i Uosigitone ma ou te manatua lelei lava le vaai atu i le asu uliuli o loo alu a’e i le lagi mai le Pentagon o loo lata ane.
“E manatua foi e i tatou le lagona sili o le aufaatasi, faatuatua ma le fatuaigatausi i le malō na tatou matuā lagonaina i le 18 tausaga ua mavae. Ia tatou o se atunuu e tasi ona o gatasi le futia ma le umele tusa pe ta’i tuapola felafoaiga, ma ia tatou manatua pea le Atua mo se faatonu folau. O nei ma aso uma lava, e momoli le faafetai faapitoa i soo se tasi o loo tautua pe na tautua i totonu o le tatou militeri poo totonu o lo tatou atunuu o i latou e uluai tali i faalavelave poo e faamalosi tulafono.
###


text:
Avea Amata ma Suilagolago i se Toeteuteuga o le Faavae e puipui ai le Tagavai a le Iunaite Setete
Laumua i Uosigitone – Aso Gafua, Na faalauiloa mai e le Tamaitaikonekeresi ia Aumua Amata lona avea ma suilagolago i se taumafaiga e puipui ai le Tagavai a le Iunaite Setete e ala i se Toeteuteuga i le Faavae.
Saunoa Aumua Amata, “ I totonu o Amerika Samoa, e maualuga le faitau o o matou tagata e tautua i le militeri, ma e i ai uma a matou uo ma aiga o loo tautua mo le malō i nisi atunuu. E toatele foi le faitauaofai o a matou Vetereni. Na tautua lo’u tamā i totonu o le Pasefika i le Taua lona Lua a le Lalolagi, e aofia ai lona faasaoina mai osofaiga i Oahu ma Pearl Harbor, a o loo i ai o’u tuagane o loo tautua i le vaitau o le taua i Vietnam. E toatele aiga i Amerika Samoa na tautua i vaegaau a le malō, ma e i ai le tatou mitamitaga faapitoa i nei totino o aiga.”
Le afioga i le Kovana ia Tali Pita T. Kolumane ma le fu’a a le Iunaite Setete e 48 fetu i se malaga suesue i Tutuila i le 1957.
O loo lagolagoina e le Tamaitaikonekeresi ia Amata le pili H.J. Res. 65, o se iugafono faifaatasi o loo talosagaina ai se toeteuteuga i le Faavae e toe faafoi ai i le Konekeresi le pule e puipui ai le tagavai mai faiga e lepeti ai le tino o le fu’a.
Saunoa le Tamaitaikonekeresi ia Amata,“I tua atu o le 1989, na silafia faalauaitele ma lagolagoina le faaaloalo i le tagavai, ma sa puipuia i le tulafono le tagavai i setete e 48. Na aveese e faaiuga a le Faamasinoga lea puipuiga, e pau lava le ala e toe faafoi ai le tulaga puipuia o le tagavai o se toeteuteuga i le faavae.”
O lea Iugafono na faauluina i le Konekeresi e le Aliikonekeresi ia Steve Womack (Ripapilikana-AR) ma nisi o ulua’i suilagolago ia Iuni 14, o le faamanatuga o le Aso o le Fu’a a le Malō i le taliaina o le tagavai a le Iunaite Setete e le Konekeresi Tutotonu ia Iuni 14, 1777.
###


text:
Saunoaga mai ia Aumua Amata:
Saunoaga mai ia Aumua Amata:
“Ina ua ou faalogo i le tala e uiga i le maliu o Aumoeualogo Te’o J. Fuavai, ua solo ifo le tele o lagona ma manatu. Na pei o ia o se atalii i le afioga i le Kovana ia Kolumane, ma e faamanatu mai pea lava ia a’u se tasi o tulaga aupito tāua i lona soifuaga ina ua sainia e le Kovana ia Kolumane lana tusipasi i le aoga maualuga i le 1959. Na pei o ia o se tamā ia te a’u, ma ina ua maliu le Kovana ia Kolumane, na ia auina atu i Honolulu se vaega o leoleo latou te faafeaoina mai le va’a o le afioga i le Kovana. E pele ia a’u nei meateuloto. O ia o se tagata faamaoni, e toa, faigofie ona talanoa i ai, e alofa ma ua tau ai se ai mo Amerika Samoa i ala uma. O se ta’ita’i mataalia ma tausaafia ua faafofoga i ai le tele o augatupulaga, ae maise lava lona faamalosi au i tupulaga lalovaoa mo se lelei. O se tagata faatuatua, e tele ona sao i tatou atu motu e le gata i le malo faapea pisinisi tumaoti. O le a le galo o ia ma e tele i tatou o loo ofo alofa, ma momoli faamaisega ma talosaga i lona aiga ma i latou uma e silafia o ia, e alolofa i ai ma faaaloalo ia te ia.”


text:
Talisapaia e Amata le $536,964 mai le NOAA e faasao ai Aau Amu
Laumua i Uosigitone, —Aso Faraile, Na talisapaia e le Tamaitaikonekeresi ia Aumua Amata le $536,964 mo Amerika Samoa e faasao ai aau amu e ala mia le Taupulega a le malo e vaaia le sami ma le tau (NOAA).
O nei tupe ua maua e le Matagaluega o Alamanuia o le Sami ma le Vaomatua a Amerika Samoa i lalo o le Maliliega e feutagai ai mo le Faasaoina o Aau Amu. E manaomia e le malō o Amerika Samoa le $49,588 o le tupe faafetaui.
Saunoa Aumua Amata “O Amerika Samoa o se nofoaga matagofie, ma e tāua lava aau amu faasaoina i lo tatou siomaga ma le gataifale. Ou te fia faafetai faapitoa i le Faatonu sili ia Va’amua Henry Sesepasara ma le Matagaluega o Alamanuia o le Sami ma le Vaomatua i a outou taumafaiga, faapea le NOAA mo le nei fesoasoani mai le malo feterale.”
O se vaega o le Porokalama a le NOAA e faasao ai aau amu lea o loo tuuina atu ai tupe mo galuega e faasao ai amu faapea suesuega faasaienisi i setete e fitu o le Iunaite Setete ma ona Teritori. O nisi o nei galuega o loo aofia ai taumafaiga e foia ma puipui aau ua faaleagaina, ma tali atu i tulaga manaomia ona o suiga o le tau, faaotaota poo fagotaga.
Saunoa le Faatonu o le Porokalama a le NOAA mo le Faasaoina o Aau Amu ia Jennifer Koss “O le oa o le gataifale ma ai o le tai e faalagolago ai le tamaoaiga tau gataifale o le atunuu e ala i mataaga e tosina mai ai turisi ma faatinoga e fiafia ai, puipuiga mai lologa ma afā, ma maua ai mea tausami. Matou te moeiula e faaauau le faatupeina o suesuega ma faatinoga e faaititia ai le lamatia faalotoifale ma faaauiluma fuafuaga faasao ina ia tatou faatumau ai ikosite mo aau amu auā augatupulaga a sau.”
O le NOAA o se vaega o le Matagaluega o Fefaatauaiga a le Iunaite Setete o loo taitaia e Dr. Neal Jacobs, o le Sui Failautusi o Fefaatauaiga mo le Vaaiga ma le Taumatega o le Siosiomaga,
###


text:
Fa'asalalauga Aloa'ia
Uosigitone, D.C. – O le vaiaso nei na tuuina mai ai le saunoaga le nei a le Tamaitaifaipule ia Aumua Amata e uiga i le faamanatuina o le 50 tausaga talu le oo atu o tagata na malaga i le vateatea i le Apollo 10 i Pago Pago ina ua i’u i le manuia la latou malaga ua avea ma vaega tāua i le auiluma o le Porokalama a le Iunaite Setete mo le Vateatea i le 1969:
Alu i luma le Faagasologa o le talosaga a Amata mo Amerika Samoa i le $2.5 Miliona o le Talosaga mo le Paketi
Uosigitone, D.C. – Aso Lulu, Na talia e le Tamaitaifaipule le vaaiga muamua i le pili a le Maota mo Tupe Atofa a le Initeria, o loo aofia ai lana talosaga ua sosoo tausaga e tolu o faia pea e sii ai le tupe maua mo Amerika Samoa, e $2.5 miliona e sili ai i le paketi talosagaina a le feterale mo le Malo o Amerika Samoa.
Uosigitone, D.C. – Aso Lua, Na talia e le Tamaitaifaipule ia Aumua Amata le pasia e le Maota o ni pili mo Vetereni, e aofia ai ni pili na avea ai o ia ma sui lagolago, ma na fai lona sao i se iloiloga a le Komiti e faatatau i le faafitauli o loo tupu pea ma le pagatia o le atunuu ona o Vetereni e pule i o latou ola.
Uosigitone, D.C. – O le vaiaso ua te’a nei na fono ai le Tamaitaifaipule ia Aumua Amata ma le Komiti mo Alamanuia Faalenatura faatasi ma le Failautusi o le Initeria ia David Bernahardt i le paketi ma aiaiga, ma na faamamafa ai e le tamaitaifaipule manaoga tau fagotaga o Amerika Samoa.
Uosigitone, D.C. – Na lagona le faatauvaa o le Tamaitaifaipule ia Aumua Amata e saunoa ai e aloaia Vetereni Tamaitai i se sauniga faapitoa e ave ai le faiteu mo le Faamanatuga o Tamaitai i le Militeri e Tautua mo Amerika sa faia i le fanuatanu a le atunuu i Arlington
Pasia e le Maota le Pili mo Vetereni o le Blue Water Navy lea sa avea ai Amata ma se tasi o sui lagolago
Uosigitone, D.C. – Aso Lulu, Ua talia e le Tamaitaifaipule ia Aumua Amata le pasia e le Maota o le pili na autasi ai itu faaupufai mo Vetereni a le Vietnam Blue Water Navy, lea na avea ai o ia ma se tasi o sui lagolago ma ia sapaia i se palotaga a le Komiti i le vaiaso ua te’a. O le Aso Lua, sa faia ai se faatasiga a le Tamaitaifaipule ia Amata ma nisi Sui o le Konekeresi i le Laumua i se faasalalauga auā le sapaia o le nei pili mo Vetereni o le Blue Water Navy ma faatāua ai le tausiga o lo latou soifuamaloloina ma le latou tautua.
Talia e Amata le Malelega a le Afioga i le Peresetene e uiga i le Faamalosi au i le Tamaoaiga mo tagata Amerika mai Asia ma le Pasefika
Uosigitone, D.C. – Aso Gafua, Na auai le Tamaitaifaipule ia Aumua Amata faatasi ma le afioga i le Peresetene ia Trump, le Failautusi o Femalagaina ia Elaine Chao, le Failatusi o Fefaatauaiga ia Wilbur Ross ma isi taitai i le Maota Pa’epa’e mo le sainia o le Malelega a le afioga i le Peresetene e faatatau i le uunaia o le faamalosi au i le tamaoaiga o tagata Amerika mai Asia ma le Pasefika.
Uosigitone, DC – Aso Faraile, Na faaulu e le Tamaitaifaipule ia Aumua Amata se toetueteuga ia faaopoopo ai le tupe fesoasoani mo meataumafa mo Amerika Samoa ona o aafiaga o le Afā o Gita i le $18 Miliona ma na pasia e le Maota le toeteuteuga a Amata i le fofogaina o a latou palota ua avea ai le nei aofaiga fou ma vaega o le pili..
Uosigitone, DC – Aso Gafua, Faailoa e le Tamaitaifaipule ia Aumua Amata o le a usuia se fonotaga a le Komiti atoa mo Alamanuia Faalenatura e taga’i ai i le mataupu o le e faatatau i le Medicaid mo Atumotu (Insular Areas Medicaid Cliff).
Uosigitone, DC – Aso Lulu, O le Tamaitaifaipule ia Aumua Amata o se tasi lea o uluai sui lagolago i pili e lua mo fagotaga na iloiloina i se fonotaga a le Komiti mo Alamanuia Faalenatura faapea se pili a le Pasefika na autasia ai itu faaupufai e uiga i aiaiga faaleaoaoga. O le iloiloga a le Komiti laititi o le Suavai, Sami ma le Vaomatua o se laasaga tāua e fa


text:
Fa'asalalauga Aloa'ia
Saunoaga mai ia Aumua Amata:
“Ina ua ou faalogo i le tala e uiga i le maliu o Aumoeualogo Te’o J. Fuavai, ua solo ifo le tele o lagona ma manatu. Na pei o ia o se atalii i le afioga i le Kovana ia Kolumane, ma e faamanatu mai pea lava ia a’u se tasi o tulaga aupito tāua i lona soifuaga ina ua sainia e le Kovana ia Kolumane lana tusipasi i le aoga maualuga i le 1959. Na pei o ia o se tamā ia te a’u, ma ina ua maliu le Kovana ia Kolumane, ...
Pago Pago—Iuni 14, O se saunoaga lea mai le Tamaitaikonekeresi ia Amata auā le faamanatuga o le faavaeina o le Ami i le aso nei i le 1775, faatasi ai ma le opogi e le atunuu le tagavai a le Iunaite Setete i le 1777:
Pago Pago—Ua faamanatu i le vaiaso nei e le Tamaitaikonekeresi ia Aumua Amata le atoaga o le 75 tausaga o le Taua i Saipan e aloaia ai Fitafita ma lona tāua i le talaaga o le Pasefika. Na amata lea taua tāua ia Iuni 13 i se osofaiga ma na tau i fanua ia Iuni 15. O le aso 18 o Iuni na pulea ai e au tau a le Iunaite Setete le malaevaalele ma na manumalo ai i lea taua na maliliu ai le to’a 29,000 o tagata Iunaite Setete.
I Amerika Samoa, matou te faatāua a matou tu poo aga. Matou te le liuagofie pe seetiagofie i le malū o le tai taeao; o se tasi lea o itu matou te malosi ai! E tusa lava pe sui le lalolagi, ma tupu le tekonolosi, matou te faatāua tu masani ma la matou aganuu mai anamua; matou te faaaloalo i o matou tagata matutua. E lelei o matou ala. E le tatau fo'i ona faauiga sese ma faaaoga sese pe faaoleole e ufiufi ai se mea leaga. O sauaga i totonu o aiga e le tusa ai lea ma le faa-Samoa. E tala'i e le faa-Samoa le faaeaina ma le mamalu, ae le o le maasiasi.
Pago Pago – O loo faamanatu i le vaiaso nei e le Tamaitaikonekeresi ia Aumua Amata le Aso na i Nomani (D-Day) ma le taua i le motu o Midway i totonu o le Pasefika. O Iuni 6 e atoa ai le 75 tausaga talu le Aso na i Nomani, ma o loo faamanatuina e malo na aufaatasi i le Taua lona Lua o le Lalolagi. O le vaiaso nei foi (mai le aso 4 e o’o i le aso 7 o Iuni) e atoa ai le 77 tausaga talu le Taua i le Motu o Midway, o se taimi tāua na sui ai alumaga o lea taua i le Pasefika i tausaga e lua a o le i o’o i le Aso na i Nomani.
Auai Amata i se taumafaiga aufaatasi a itufaaupufai e uunaia le DHS mo se fofō i le REAL ID mo tagata malaga i lalo o le COFA
Uosigitone, DC – Aso Lulu, O le Tamaitaikonekeresi ia Aumua Amata na avea ma se tasi o le toafitu o Totino na sainia se tusi faifaatasi a itufaaupufai e ave i le Matagaluega mo le Puipuiga Faalotoifale e uiga i ni aiaiga ua pogai ai tapulaa le talafeagai o loo feagai nei ma tagata malaga mai Setete Sa’oloto o loo talosaga mo faailoaga faamaonia (REAL IDs).
Pasia e le Senate tuutuuga na talosaga e Amata mo le $18 Miliona o le Fesoasoani mo Meataumafa mo Amerika Samoa, ma le 100% mo le Medicaid
Uosigitone, D.C. – Aso Faraile, Ua fiafia le Tamaitaifaipule ia Aumua Amata e faailoa atu i lana vaega le pasia e le Senate a le Iunaite Setete le pili e fesoasoani i faalavelave o loo aofia ai le talosaga a Amata mo le $18 miliona e fesoasoani i meataumafa mo Amerika Samoa, ma lana talosaga mo le 100% mo le Medicaid. I lalo o lea pili fou, o le tupe atoa mai le Medicaid e oo atu i le iva masina ma e telē le faasaoina mai ai o le Teritori.
Uosigitone, D.C. – Aso Gafua, Na auai le Tamaitaifaipule ia Aumua Amata i le Sauniga lona fitusefulu o le Aso Faamanatu o Pulenuu i le Fanuatanu Faamanatu a le Atunuu mo le Pasefika, na aofia ai le toatele o le au mautofi a le militeri ma le malo, lele faaaloalo a le militeri, ma le saunoaga faapitoa a le susuga i le Chief of Naval Operations Admiral ia John M. Richardson.
Talia e Amata faasilasilaga a le CMS, ma Fesiligia e Totino o le Konekeresi Faatonu o Medicaid a Teritori i se Iloiloga
Uosigitone, D.C. – Aso Tofi, Na talia e le Tamaitaifaipule ia Aumua Amata le tala ua talia e le Ta’ita’i o le Ofisa Tutotonu mo le Medicare ma le Medicaid ia Seema Verma le talosaga e mafai ai e Amerika Samoa ma isi Teritori ona faaaoga se aofaiga o tupe totoe mai le ACA na faatulaga e faamuta ia Tesema o le tausaga nei. O le masani na sau ai e mua’i faaaoga e Amerika Samoa le tupe maua faaletausaga a o le i faaaogaina le tupe fesoasoani lea.
O Amata o se Ulua’i Suilagolago i se taumafaiga e faalauaitele ai Tausiga Faasoifuamaloloina mo Vetereni a le Pasefika
Uosigitone, D.C. – Aso Tofi, Ua faailoa mai e le Tamaitaifaipule ia Aumua Amata o ia o se tasi o ulua’i suilagolago o se pili fou i le nei vaiaso e faalauaitele ai tausiga faasoifuamaloloina mo Vetereni a le Pasefika na faauluina e se vaega aufaatasi a itufaaupufai e toalima Sui na taitai e Tulsi Gabbard le na fai ma Tamaitaifaipule a Hawaii i le 02, faatasi ma le Tamaitaifaipule ia Aumua Amata o Amerika Samoa; le Ao o le Maota, le Faipule ia Don Young o Alaska; le alii Faipule ia Ed Case o Hawaii; ma le alii Faipule ia Michael San Nicolas o Guam. O lea pili o le a faalelei ai auala e tali ai manaoga tau soifuamaloloina o Vetereni mai Setete Sa’oloto – Palau , Motu o Marshall ma Setete o Maikoronisia – o vaega uma o le maliliega COFA ma le Iunaite Setete.


text:
Aofia i le Faaloaloaga o le Faatupeina o le Malō se masina faaopoopo i le 100% o le Tupefaafetaui mo le Medicaid
Laumua i Uosigitone – Aso Lulu, Na saunoa le Tamaitaikonekeresi ia Aumua Amata na pasia e le Maota le faaloaloaga o aso mo tupe faaalu faatulaga a le malo feterale e aofia ai le masina faasili mo le 100 pasene o le tupe faafetaui mai le feterale i le Medicaid mo Amerika Samoa, lea ua toe faaopoopo le isi 30 aso e o’o atu ia Tesema 20, 2019.
O le faalua ai lea ona faaopoopo aso mo le fesoasoani i le Medicaid ma o le pasiga muamua i le amataga o le tausaga lea na faaopoopo ai e tusa o vaiaso e valu mai ia Setema 30 e o’o ia Novema 21. O loo faaauau pea i le taimi nei galuega i le Konekeresi e faatulaga ai se aiaiga mo le Medicaid mo se taimi umi ma o le a faaitiitia ai le tau e totogi e Amerika Samoa nai lo le 55-45 pasene mo isi tausaga a sau, faatasi ai ma le sii i le tapulaa i tupe faaalu i le taimi nei.
O le tau faapitoa i le taimi nei o le fesoasoani e 100 pasene ua tatala ai le faitau fia miliona talā o tupe i le tausaga nei se manū e faaaoga uma e totogi ai le 45 pasene faatulagaina o tupe faafetaui e totogi e le Teritori mo le Medicaid.
Saunoa Aumua Amata, “Na pasia e le Maota le faatupega o le malō mo se taimi puupuu o loo faaopoopo ai se isi masina i le tau e 100 pasene le Medicaid mo Amerika Samoa. O lea fesoasoani faapitoa mo le Medicaid na ulua’i pasia ona o le afā o Kita, ma ua aogā mo lo tatou Teritori. O le a faaauau pea lo’u galue mo faaleleiga i aiaiga tau Medicaid e mafai ona sili atu i le 45 pasene o le tupefaafetaui lea e tatau i le Teritori ona totogi.
Le Tamaitaikonekeresi ia Amata ma le Pule o Ofisatutotonu a le Medicare & Medicaid ia Seema Verma
O loo faagasolo pea i totonu o le Konekeresi taumafaiga e faamautu ai fesoasoani tau Medicaid mo se taimi umi. Na auai le Tamaitaikonekeresi ia Amata i le atina’ega e itufaaupufai e lua o le taumafaiga a le Maota, ma o ia o se ulua’i suilagolago mai le vaega faavae, o le Tulafono mo le Faaleleia o Tausiga Faasoifuamaloloina mo Teritori, H.R. 3631. O lea pili na avea ma vaega o se pili autū lea foi na avea ai o ia ma suilagolago: H.R. 2328, O le Pili mo le Faatupeina, Faafouina ma le Faaleleia o le Soifuamaloloina o le Atunuu. O se faaiuga a le Konekeresi i se tulafono o le a pogai mai se maliliega i le va o le Maota ma le Senate.
Na faaauau le saunoaga a le Tamaitaikonekeresi, “O loo ou uunaia le Konekeresi ina ia faamae’a se aiaiga mo Teritori e faamautu ai tausiga ma tupe maua mo le soifuamaloloina o Amerika Samoa, ma saunia ai se tau mautū ma sili atu ona lelei mo tupefaafetaui mo ni nai tausaga. E lagona lo’u faamalieina ona o le matau atu o ta’ita’i o le Maota ma le Senate o loo o latou loto atu e faataunuu i le tini lea taumafaiga tāua.”
###


text:
Fa'asalalauga Aloa'ia
Palota Amata mo le Pili mo Fitafita o le Blue Water Navy, ma ia au i le lagolagoina o Pili e 10 mo Vetereni
Uosigitone, D.C. – Aso Lulu, Na palota le Tamaitaifaipule ia Aumua Amata mo le Pili na autasi ai itu faaupufai mo Fitafita o le Blue Water Navy na tautua i Vietnam, lea na avea ai o ia ma se tasi o sui na lagolagoina ma na pasia lea tulafono e le Komiti a le Maota mo Mataupu tau Vetereni ma o le a tuuina atu e taga’i ai le Maota atoa.
Uosigitone, DC – Aso Gafua, Talia e le Tamaitaifaipule ia Aumua Amata tupe mai le feterale e ala mai le Matagaluega o Fefaatauaiga a le Iunaite Setete ma le Taupulega mo le Atinaega o le Tamaoaiga (EDA) mo se suesuega i auala e faalelei ai fesootaiga i Amerika Samoa ina ia fesoasoani i le faatulagaina o le atinae mo le tamaoaiga.
Uosigitone, DC - Na maua e le Tamaitaifaipule ia Aumua Amata le avanoa e faafeiloai ai le Faiaoga o le Tausaga a le Teritori mo le 2019 le susuga ia Jordanna Maga i le Laumua o le Iunaite Setete i lana asiasiga i le amataga o Me i Uosigitone, ma toe faamalo atu ai i le faaaloalo maualuga ua ia ausia ua avea ai ma Faiaoga o le Tausaga.
Uosigitone, D.C –Na faia i le vaiaso nei iloiloga a le Tamaitaifaipule ia Aumua Amata ma le Komiti o Alamanuia Faalenatura ma palota ai i ni pili e aofia ai toe teuteuga na faia e le faipule ia Amata, faatasi ai ma se pili e aafia ai le Teritori sa avea ai le tamaitaifaipule ma se tasi o sui na ulua’i lagolagoina.
Washington, DC – Thursday, Congresswoman Aumua Amata announced she has teamed up with Congressman Gregorio Kilili Camacho Sablan (CNMI) for the introduction of the bipartisan Northern Mariana Islands and American Samoa College Access Act to provide tuition assistance to students in the i 00004000 slands.
Uosigitone, DC – Aso Lulu Talia e le Tamaitaifaipule ia Aumua Amata tupe mai le feterale e faalelei ai tulaga o le suavai taumafa mai le Matagaluega e Puipuia le Siosiomaga (EPA). O se vaega tupe e $154,000 ua avanoa mo Amerika Samoa e ala mai le nei porokalama, o loo galulue e faalelei le suavai taumafa i le atunuu atoa. O le nei tulafono mo porokalama patino faapenei a le
Auai Amata i se Iloiloga i le Laumua e faatatau i le Vaoia o Vetereni mai le Pule i le Ola ma le Faalauiloaga auā le silafia lelei e le lautele
Uosigitone, D.C. – Aso Gafua, Sa faia se fonotaga a le Tamaitaifaipule ia Aumua Amata ma le Komiti mo Mataupu tau Vetereni a le Maota e Iloilo ai taumafaiga a le Matagaluega mo Mataupu tau Vetereni(VA) e faaitiitia ai le pule i le ola mai le faitauaofai o Vetereni. A o le i usuia le fonotaga, na aufaatasi le Susuga i le Fofoga Fetalai ia Nancy Pelosi ma le susuga i le Taitaifono ia Liz Cheney ma le Tamaitaifaipule ia Amata, le susuga i le Taitaifono ia Mark Takano, Totino Sinia ia Dr. Phil Roe ma isi taitai o le Komiti e faalauiloa le silafia i se feiloaiga i le Laumua na auai ai ma Vetereni.
Uosigitone, D.C. – Aso Faraile Fiafia lava le afioga i le tamaitaifaipule ia Aumua Amata e faamalo atu i alo aoga e toalua mai Amerika Samoa ua talia i Aoga iloga a le malo i totonu o le atunuu. Na faailoa atu i le tamaitai faipule ia Amata o Ben So’otui Schuster ua tofia e le Aoga a le Air Force a le Iunaite Setete i Colorado, ma ua talia foi Aitulagi Alofa e le Aoga a le Navy a le Iunaite Setete i Annapolis Maryland.
Sapaifaatasi e Amata Pili e Lua e Fesoasoani ai i Vetereni a Amerika Samoa ma le Pasefika na Aafia i le Agent Orange
Uosigitone, D.C. – Aso Faraile Fiafia lava le afioga i le tamaitaifaipule ia Aumua Amata e faamalo atu i alo aoga e toalua mai Amerika Samoa ua talia i Aoga iloga a le malo i totonu o le atunuu. Na faailoa atu i le tamaitai faipule ia Amata o Ben So’otui Schuster ua tofia e le Aoga a le Air Force a le Iunaite Setete i Colorado, ma ua talia foi Aitulagi Alofa e le Aoga a le Navy a le Iunaite Setete i Annapolis Maryland.


text:
Saunoaga a Amata i le Faaiuga e uiga i le Sitiseni
Laumua i Uosigitone – Aso Faraile, O se faasalalauga lea mai le Tamaitaikonekeresi ia Aumua Amata:
“Ua tatou lagona le faanoanoa i le taofi a le faamasinoga feterale mai Utah i le mataupu a Fitisemanu. O le a faate’ia ai le sefulu o afe o tagata Amerika Samoa ona ua faia e se faamasino feterale mai Utah se faaiuga ua avea ai nei i latou ma sitiseni o le Iunaite Setete. O lea faaiuga e le taliaina ma e le talafeagai ona o loo ola taualumaga faatemokalasi a tagata Amerika Samoa o loo alala i Amerika Samoa ma o loo ua i ai se auala e mafai ai ona avea se tasi ma sitiseni sa ou galue ai ina ia faafaigofie. O lea faaiuga a le faamasino feterale mai Utah e aunoa ma se taiala. Ua taunuu ai i se faaiuga e tuufeagai pe a faatusa i iuga a faamasino iloga a le Faamasinoga mo Apili a le Iunaite Setete i le Itumalō o Columbia. O le itu e le manuia ai, e le o aofia i lea faaiuga o tatou popolega na faaali e uiga i aiā tatau o tagata Amerika Samoa latou te filifili ai lava ta’ito’atasi ma aufaatasi se faigamalō latou te finagalo ai.”
“Ou te faatuatua i le Atua i measili ua ia manatu ai mo tagata Samoa ma o le a na faia ia taunuu mea uma ma le manuia. E ui o loo i ai le avanoa mo tagata Amerika Samoa e ese ai o latou taofi pe talosaga e avea ma sitiseni a le Iunaite Setete, e i ai itu e matuā popole ai i le faia mai e se faamasino feterale mai se nofoaga mamao faaiuga i nei mataupu. O le aganuu a tagata Amerika Samoa e aupitosili ona matua i totonu o motu o le Pasefika, , ma o se vaega tāua o loo fesoota’i ai tu ma aga faapitoa o loo olaola i le faaSamoa, le faatautaiga o ona fanua ma pulega a matai na tuufaasolo mai augatupulaga e fia. E ia i tatou le agaga ina ia faasao a tatou tu ma aga faaSamoa, ma e i ai le faamoemoe tatou te apili lea faaiuga, a o tatou galulue ina ia mautinoa o loo i ai se auala mo tagata taitoatasi e avea ai ma sitiseni ma e faigofie ona maua e tagata Amerika Samoa uma ua finagalo e talosaga. O le a ou faailoa atu auā le silafia o nai o tatou tagata i soo ala ou te mafaia ma avea pea ma o’u ta’iala finagalo o le mamalu o loo fai a’u ma o latou sui mai Amerika Samoa a o galulue ai ma le afioga i le Kovana ia Lolo Moliga ma le afioga i le Loia Sili ia Talauega Eleasalo Ale.”
# # #


text:
Fa'asalalauga Aloa'ia
Talisapaia e Amata se ripoti le faaituau o loo faailoa ai le tulaga ese o Amerika Samoa i le gatasi o le filifiliga o sui mo Aoga a Vaegaau o le Malo
Uosigitone, D.C. – Aso Faraile, Na talisapaia e le Tamaitaikonekeresi ia Aumua Amata se ripoti e le o faaituau i se itufaaupufai mai le Aoga Faaloia a Yale ma vaega o Fitafita Tuai o loo auai na suesueina le filifiliga o tagata aoga mo Aoga a Vaegaau o le Malo a Sui uma o le Maota ma le Senate a le Iunaite Setete, ma maua ai le maoa’e o le tulaga ese o Amerika Samoa i le gatusa o le faatuina o alii ma tamaitai. E na o Amerika Samoa lava le itumalo i totonu o le malo na toeitiiti lava ausia le tulaga o le tutusa lelei o aofa’i o tagata faatuina mai itupa, ae sili teisi lava tamaitai faatuina i le aofai atoa, a o tagata aoga i le taimi nei mai Amerika Samoa e tolu tamaitai ma alii e to’a tolu o loo aooga i nei Aoga taualoa. Mo se faataitaiga, i le amataga o le tausaga nei na faalauiloa ai le faamalo i tagata aooga e to’a lua, e tasi le alii tasi le tamaitai, ina ua talia e aoga i le Aoga mo Vaegaau a le Malo.
Uosigitone, D.C. –Aso Gafua, Na talia e le Tamaitaikonekeresi ia Aumua Amata le faatuina e pei ona faamoemoeina o le Aliikonekeresi ia John Ratcliffe, o se uso galue, ina ia avea ma Faatonu o le Au Iloilo Faamatalaga e puipuia le saogalemu o le malo aoao., ma na tuuina mai ai le nei saunoaga:
Uosigitone, D.C. – Aso Gafua, Ua talia e le Tamaitaikonekeresi ia Aumua Amata le tupe e $2.5 miliona mai le Taupulega a le Feterale mo Femalagaina i Vaalele ma le Matagaluega o Femalagaina. O le a faaaoga lea tupe mo le malaevaalele i Fitiuta e toe fausia ai molī o le malaevaalele. Ua uma le aoga o molī o le malaevaalele ma o lona toe fausia o le a o’o ai i se tulaga talafeagai e tusa ma alafua a le Taupulega a le Feterale mo Femalagaina i Vaalele.
Pasia e le Komiti se tasi o pili o loo suilagolago ai Amata mo le faitau miliona mo le Medicaid mo Amerika Samoa
Uosigitone, D.C. – Aso Lulu, Na fiafia lava le Tamaitaikonekeresi ia Aumua Amata i le vave o le faaauauina o le faagasologa mo le pili aufaatasi a itufaaupufai mo le soifuamaloloina, na faauluina i le vaiaso ua mavae, e maua ai faitau fia sefulu miliona o tupe mo le Medicaid i Amerika Samoa.
Uosigitone, D.C. – Aso Gafua, Na talia e le Tamaitaikonekeresi ia Aumua Amata tupe feterale i le aofa’i e $2,327,753 mai le Matagaluega o Tautua mo le Soifuamaloloina ma Tagata a le Iunaite Setete mo le Matagaluega o le Soifuamaloloina a Amerika Samoa. O nei tupe mo le Pasefika o loo auina atu i lalo o le Porokalama mo le Soifuamaloloina a le Taupulega mo Alamanuia mo le Soifuamaloloina ma Tautua (HRSA).
Tusi atu Amata i le Taupulega e faamamafa ai le tāua o le faitau o Tagatanuu uma o le Iunaite Setete i le Tauaofaiga o tagata
Uosigitone, D.C. Aso Lulu–Na tusi atu le Tamaitaikonekeresi ia Aumua Amata i le Loia Sili a le Iunaite Setete le susuga ia William Barr ma le Failautusi o Fefaatauaiga ia Wilbur Ross e faailoa ai le tāua o le faitauina atoa o Tagatanuu o le Iunaite Setete i totonu o le Tauaofaiga o tagata a le Iunaite Setete.
Faamamafa e Amata le Tāua o le Iloiloga a le Konekeresi i le Medicaid mo Teritori o le Iunaite Setete ma le Suesuega i le Maotagasegase a le LBJ
Uosigitone, D.C.- Aso Tofi, Na auai le Tamaitaifaipule ia Aumua Amata i se iloiloga a le Komiti a le Maota i le Enetia ma le Komiti Lagolago a le Fefaatauaiga i le Soifuamaloloina, na iloilo ai auala e faamausali ai tausiga faasoifuamaloloina i Teritori o le Iunaite Setete.
Uosigitone, D.C. – Aso Tofi, E talitonu le Tamaitaikonekeresi ia Aumua Amata e tatau le Faamasinogatonu i taualumaga a le faamasinoga i le Starkist, ae tatau foi i tagata o Amerika Samoa o loo faalagolago i le kamupani se faiga e tonu.
Tali sapai e Amata le maua o Tupe mai Porokalama e Fesoasoani mo le Faamautuina o galuega mo le malo o Amerika Samoa
Uosigitone, D.C.- Tali sapai e le Tamaitaikonekeresi ia Aumua Amata le tele o tupe maua mai le malo feterale mai le Ofisa mo Mataupu i Teritori e ala mai Porokalama e Fesoasoani i le Faamautuina o galuega.
E tele matagaluega a le malo o Amerika Samoa ua maua nei tupe mai le feterale. E $287,000 na maua e le Matagaluega e Puipuia le Saogalemu Lautele mo a latou porokalama mo le Faatumau ma le Toefaaleleia. Ae le gata i lea, na maua e le Maotagasegase a le LBJ le $1,359,000 e fesoasoani i a latou galuega faatulaga o loo matua manaomia. Na maua foi e le Pulega a le Falevaa Ronald Reagan le $80,000 auā le latou porokalama faaleaoaoga.
Uosigitone, D.C. – Aso Lulu, Na talia e le Tamaitaikonekeresi ia Aumua Amata se vaega tupe mai le feterale mo le tausiga faasoifuamaloloina mo Amerika Samoa mai le Matagaluega mo le Soifuamaloloina ma Tautua mo Tagata a le Iunaite Setete.


text:
Talisapai e Amata le Pili o loo aofia ai le si’i o totogi a Vaega au, faiga e puipuia ai le Pasefika ma se Ripoti i le Tuuga o otaota niukilia Runit Dome
Laumua i Uosigitone –Na talisapai e le Tamaitaikonekeresi ia Aumua Amata i le vaiaso nei le pasia e le Maota o le Pili e Faataga ai Galuega mo le Puipuiga o le Malō mo le Tausaga Faaletupe 2020. O lea pili autū faaletausaga e faataga ai gaioiga a le Ofisa Tutotonu a le Matagaluega o Puipuiga, si’i ai totogi mo vaega au, si’i ai penefiti a aiga militeri ua maliu se totino na tautua, ma faalautele ai aiaiga mo le puipuiga o le Pasefika. E tatau ai se ripoti ua matuā manaomia e uiga i le tulaga o loo i ai le Runit Dome poo le Tuuga o otaota niukilia o loo i le Atu Masela, lea e tuu ai otaota niukilia mai faataitaiga niukilia e 67 na faia i totonu o motu o le Atu Masela a o le i o’o i le 1958.
Saunoa Amata, “Na ou fiafia ua pasia e le Maota lea pili tāua o loo aofia ai le 3.1 pasene o le si’i i totogi a le militeri, ua onomea mo a tatou vaega au, ma penefiti faaopoopo mo aiga militeri ua maliu se totino na tautua. O lea pili ua faalautele ai faiga a le Iunaite Setete e puipuia ai le Pasefika i feutagaina ma uo ma paaga mai le itulagi atoa, ma e tatau ai ripoti ua manaomia i se taimi vave lava e tusa o le tulaga o le Tuuga o otaota niukilia i totonu o le Atu Masela. E tāua le tutū faatasi ma a tatou uo i totonu o le Atu Masela ia mautinoa ai lo latou saogalemu ma maloloina mai le i ai o le Tuuga o otaota niukilia.”
Faaauau le saunoaga a le Tamaitaikonekeresi ia Amata , “O faaiuga e aafia ai le puipuiga ma vetereni e telē le aafiaga i totonu o Amerika Samoa, lea e maualuga le aofai o o tatou tagata tautua i le militeri, ua lagona ai lo’u faagaeetia ua mautū le si’i o totogi mo vaega au mo le 2020. O le a faamautū e le pili nei le taula’i i le atuvasa atoa o le Indo-Pacific, ma faailoa tonu ai e ala i le igoa faiā tāua ma o tatou motu o malō tuaoi e tele.”
Tamaitaikonekeresi ia Amata ma le Peresetene o Malō o Motu o le Atu Masela ia Hilda Heine.
O loo i ai le tulaga patino e tatau ai i le Failautusi a le Enetia a le Iunaite Setete ona tuuina atu se ripoti e uiga i le tulaga o le Tuuga o otaota niukilia o loo i totonu o motu o le Atu Masela. Ua faalautele ai foi penefiti i aiga militeri ua maliu se totino na tautua e ala i le aveesea o se tupe sa totogi e ta’ua o le ‘widow’s tax’ poo lafoga a se tasi ua maliu lona toalua. Na avea ma faamuamua a itufaaupufai e lua le aveesega o lea tapulaa i penefiti a aiga militeri ua maliu se totino na tautua. O loo faasolo auiliili foi i le lea pili matafaioi a le Iunaite Setete i totonu o le Pasefika, ma faalautele ai le Fuafuaga e Puipuia ai gaioiga i vaega o le Sami Initia ma le Vasa Pasefika, e maua ai a’oa’oga ma fesoasoani i motu o malō uma o le Pasefika.
Tamaitaikonekeresi ia Amata ma le susuga i le Admiral ia Phil Davidson, Ta’ita’iau a le Iunaite Setete i le Indo-Pacific Command lea e toatele tagata Amerika Samoa o loo tautua ai, i se Sauniga Aloaia mo tino maliu o fitafita ua toe auina atu mai Kolea.
I se vaaiga faalaua’itele i lea pili e mo faatinoga uma a le Matagaluega o Puipuiga, e aofia ai le fausia o le militeri, faatulagaga o aupega, meafaigaluega ma a’oa’oga, faatasi ai ma porokalama e leo ai le malō i totonu o le Matagaluega a le Enetia. Na pasia talu ai lea pili e le Maota ma le Senate, ma o le pili faai’u lea o se maliliega na soalaupule ai le Maota ma le Senate.
###


text:
Faatāua e Amata le Avanoa mo Vetereni e Talanoa ai i Sui o le Konekeresi
Laumua i Uosigitone—Aso Faraile, O loo faatāua e le Tamaitaikonekeresi ia Aumua Amata se avanoa mo Vetereni o Amerika Samoa e talanoa ai i le Taitaifono o le Komiti o Mataupu mo Vetereni faapea Sui o le Konekeresi.
Saunoa Aumua Amata, “I le ava e tatau ai ou te talo atu ai ia tatou Vetereni e tala mai aao ma auai i lea avanoa e seaseā maua, e pei ona toatele Vetereni auai ma sagisagi mai lea malaga. O se avanoa lelei lea e te saunoa tonu ai i ta’ita’i o le Komiti mo Vetereni, ma a taliu atu i latou ua lelei lo latou silafia o tulaga o lou soifuaga faavetereni.
O le Tamaitaikonekeresi ia Amata o se tasi o le au malaga aufaatasi a itufaaupufai o Sui Tofia o le Konekeresi o loo taitai e le Taitaifono ia Mark Takano. Ua mae’a ona feiloa’i le au malaga a Suitofia o le Konekeresi ma Vetereni mai Kuameni ma ua fuafua mo isi feiloaiga faapea ma le CNMI ma Filipino a o le i tau mai i Amerika Samoa. Ua i ai se fuafuaga a tau mai i Amerika Samoa, ua faatulaga e le Teritori se Feiloaiga e Faafofoga ai i Vetereni i le Aso Lulu, Oketopa 9 mai le 9:30 aga’i i le 11 i le taeao i le Maota tutotonu o Vetereni i Tafuna.
Ata o le Komiti mo Mataupu tau Vetereni: Taitaifono ia Takano ma Sui o loo talanoa ma Vetereni i Kuameni i se taimi ua mavae.
Saunoa Amata, “E ao ona silafia e a tatou Vetereni taumafaiga faasili a le Taitaifono ia Takano e tatala ai le avanoa mai le Fofogafetalai ina ia aofia Amerika Samoa talu ai o le malaga mai i le Pasefika ua umi atu ai le malaga na i lo le tapulaa faatulaga a le Maota. O le ulua’i asiasi mai foi lea a le Taitaifono a le Komiti mo Vetereni i nai o tatou atu motu.
O loo malaga faatasi mai le Taitaifono ma le Tamaitaikonekeresi ia Amata, faapea le Tamaitaikonekeresi ia Julia Brownley, le Aliikonekeresi ia Gregorio Kilili Camacho Sablan, ma le Aliikonekeresi ia Michael F.Q. San Nicholas.
Faaauau le saunoaga a le Tamaitaikonekeresi ia Amata, “Na fiafia tele i matou i talanoaga na faia ma Vetereni i Kuameni, ma ou te iloa e tāua lea mo galuega a le Komiti i mataupu i Vetereni. E tatau ona iloa e la matou Komiti itu e sili ona tāua ia te oe ma le tulaga o loo i ai le aoga o tautua mo oe, ia tala mai aao ma faailoa mai ia matou.”
###


text:
Fa'asalalauga Aloa'ia
Laumua i Uosigitone – Aso Faraile, O se faasalalauga lea mai le Tamaitaikonekeresi ia Aumua Amata:
“Ua tatou lagona le faanoanoa i le taofi a le faamasinoga feterale mai Utah i le mataupu a Fitisemanu. O le a faate’ia ai le sefulu o afe o tagata Amerika Samoa ona ua faia e se faamasino feterale mai Utah se faaiuga ua avea ai nei i latou ma sitiseni o le Iunaite Setete.
Talisapai e Amata le Pili o loo aofia ai le si’i o totogi a Vaega au, faiga e puipuia ai le Pasefika ma se Ripoti i le Tuuga o otaota niukilia Runit Dome
Laumua i Uosigitone –Na talisapai e le Tamaitaikonekeresi ia Aumua Amata i le vaiaso nei le pasia e le Maota o le Pili e Faataga ai Galuega mo le Puipuiga o le Malō mo le Tausaga Faaletupe 2020. O lea pili autū faaletausaga e faataga ai gaioiga a le Ofisa Tutotonu a le Matagaluega o Puipuiga, si’i ai totogi mo vaega au, si’i ai penefiti a aiga militeri ua maliu se totino na tautua, ma faalautele ai aiaiga mo le puipuiga o le Pasefika. E tatau ai se ripoti ua matuā manaomia e uiga i le tulaga o loo i ai le Runit Dome poo le Tuuga o otaota niukilia o loo i le Atu Masela, lea e tuu ai otaota niukilia mai faataitaiga niukilia e 67 na faia i totonu o motu o le Atu Masela a o le i o’o i le 1958.
Laumua i Uosigitone – Aso Gafua, Na tuuina atu e le Tamaitaikonekeresi ia Aumua Amata lea saunoaga ona o se tala pagatia i le Mauga mu i Niusila:
Laumua i Uosigitone – Aso Gafua, Na talisapai e le Tamaitaikonekeresi ia Aumua Amata faasalalauga i taumafaiga Faavaomalō ma le Iunaite Setete e tete’e atu ai i le misela i Samoa. welcomed news of U.S. and international steps to combat measles in Samoa.
Aofia i le Faaloaloaga o le Faatupeina o le Malō se masina faaopoopo i le 100% o le Tupefaafetaui mo le Medicaid
Laumua i Uosigitone – Aso Lulu, Na saunoa le Tamaitaikonekeresi ia Aumua Amata na pasia e le Maota le faaloaloaga o aso mo tupe faaalu faatulaga a le malo feterale e aofia ai le masina faasili mo le 100 pasene o le tupe faafetaui mai le feterale i le Medicaid mo Amerika Samoa, lea ua toe faaopoopo le isi 30 aso e o’o atu ia Tesema 20, 2019.
Laumua i Uosigitone—Aso Gafua, Saunoa le Tamaitaikonekeresi ia Aumua Amata ua fuafua le Taitaifono o le Komiti o Mataupu tau Vetereni ia Mark Takano i se malaga mo Amerika Samoa i se taimi vave e talafeagai e talanoa ai i Vetereni, talu ai ua le taunuu le malaga mai i le vaiaso nei ona o suiga e pogai i le Afā o Hagibis i le CNMI. O le a mafai ona feiloai Suitofia o le Aumalaga a le Konekeresi ma Vetereni o le Pasefika i Hawaii a o le i tuuvaa atu Sui o le Konekeresi mo le Laumua i Uosigitone.
Laumua i Uosigitone, —Aso Faraile, Na talisapaia e le Tamaitaikonekeresi ia Aumua Amata le $536,964 mo Amerika Samoa e faasao ai aau amu e ala mia le Taupulega a le malo e vaaia le sami ma le 000038A7 tau (NOAA).
O nei tupe ua maua e le Matagaluega o Alamanuia o le Sami ma le Vaomatua a Amerika Samoa i lalo o le Maliliega e feutagai ai mo le Faasaoina o Aau Amu. E manaomia e le malō o Amerika Samoa le $49,588 o le tupe faafetaui.
Laumua i Uosigitone—Aso Faraile, O loo faatāua e le Tamaitaikonekeresi ia Aumua Amata se avanoa mo Vetereni o Amerika Samoa e talanoa ai i le Taitaifono o le Komiti o Mataupu mo Vetereni faapea Sui o le Konekeresi.
Laumua i Uosigitone– Aso Lulu, O se saunoaga lenei na tuuina mai e le Tamaitaikonekeresi ia Aumua Amata:
Laumua i Uosigitone – Aso Gafua, Na faalauiloa mai e le Tamaitaikonekeresi ia Aumua Amata lona avea ma suilagolago i se taumafaiga e puipui ai le Tagavai a le Iunaite Setete e ala i se Toeteuteuga i le Faavae.


text:
Toe faatulaga e le Taitaifono a le Komiti mo Vetereni lo latou malaga mai i Amerika Samoa
Laumua i Uosigitone—Aso Gafua, Saunoa le Tamaitaikonekeresi ia Aumua Amata ua fuafua le Taitaifono o le Komiti o Mataupu tau Vetereni ia Mark Takano i se malaga mo Amerika Samoa i se taimi vave e talafeagai e talanoa ai i Vetereni, talu ai ua le taunuu le malaga mai i le vaiaso nei ona o suiga e pogai i le Afā o Hagibis i le CNMI. O le a mafai ona feiloai Suitofia o le Aumalaga a le Konekeresi ma Vetereni o le Pasefika i Hawaii a o le i tuuvaa atu Sui o le Konekeresi mo le Laumua i Uosigitone.
Na filifili le Matagaluega o le Puipuiga (Department of Defense) e sui malaga faatulagaina i vaalele, ma tuua vave ai le CNMI a o le i tau atu le afā, ma faaitiitia ai fuafuaga faatulaga i i na. O na suiga na mafua ai le le faataunuuina o le afea o Amerika Samoa e pei ona fuafuaina, faatasi ai foi ma le faaitiitia o feiloaiga i Hawaii.
Saunoa Aumua Amata “E manatua i a matou talosaga tagata o CNMI a o latou feagai ma le afā, ma o le popolega numera tasi lea mo tagata uma. Na i ai se faamoemoega i le Taitaifono ia Takano e o’o mai ai i Amerika Samoa, ma na ia faailoa mai ia te a’u o le a ia toe faatulaga se feiloaiga e faafofoga ai i Vetereni ma le malaga mai o Vetereni i Amerika Samoa i se vave e talafeagai.”
Faafeiloaiga o Sui o le Au malaga a le Konekeresi ma o latou aiga ina ua tau atu i Kuameni.
Na mafai e le aufaatasi o itufaaupufai a le Aumalaga a Suitofia o le Konekeresi ona faataunuu feiloaiga ma Vetereni i Kuameni ma Filipino, faatasi ai ma feiloaiga ua faapuupuu i CNMI ma Hawaii.
Saunoa le Tamaitaikonekeresi ia Amata “Na faamalosiauina a’u i feiloaiga ma isi Sui i nai aso ua mavae atu, ma o nei feiloaiga ma Vetereni i totonu o le atu Pasefika o le a aoga mo a tatou taumafaiga e faamautinoa ai e maua e a tatou Vetereni nei tautua tāua tusa lava poo fea o loo o latou alala ai. O loo aofia i a matou galuega faifaipea le vaaiga o taumafaiga e faaaoga ai auala faaonapo nei e tautua ai i Vetereni ma siitia le paketi a le feterale mo tautua i Vetereni.
Na asia e le au malaga a Suitofia o le Konekeresi le Fanua Tanu o le Clark Veterans Cemetery i Filipino.
Faai’u le saunoaga a Amata “O nisi o i tatou e i ai uo ma aiga i totonu o le CNMI, ma e manatua pea i latou uma ia tatou talosaga. O lo latou saogalemu ma le toe fuataina mai le Afā o Hagisbis o le mea aupito sili ona tāua lea.
###


text:
Talia e Amata Taumafaiga a le Iunaite Setete e tete’e ai le Misela i Samoa
Laumua i Uosigitone – Aso Gafua, Na talisapai e le Tamaitaikonekeresi ia Aumua Amata faasalalauga i taumafaiga Faavaomalō ma le Iunaite Setete e tete’e atu ai i le misela i Samoa. welcomed news of U.S. and international steps to combat measles in Samoa.
Na fesootai atu le Tamaitaikonekeresi ia Amata i le Amepasa a le Iunaite Setete i Niu Sila ia Scott Brown ma lana aufaigaluega i Apia, ma matagaluega eseese a le malō mo ni tala lata mai, ma ia iloa faatinoga a le Iunaite Setete i se vaega o taumafaiga e fesoasoani ia Samoa e taofia le pepesi o le misela.
Na folafola e le Amepasa ia Brown o se tulaga pagatia ua i ai nei, e tatau ai ni faiga faapitoa, ae maise lava le faatagaina o le USAID e tatala atu o tupe e mafai ona o’o i le selau fia o afe i le Faalapotopotoga a le Lalolagi mo le Soifuamaloloina e faapitoa mo taumafaiga e tali atu i le misela i totonu o Samoa. O loo faamoemoe e manaomia e Samoa sapalai mo le falema’i, mea faigaluega ma tagata faigaluega a o aga atu i le tausaga 2020.
Sa fesootai foi le Tamaitaikonekeresi ia Amata ma le CDC poo le matagaluegatutotonu e mata’ituina faama’i ma talia e ia le auina atu e le CDC o ni tagata faigaluega e to’alua i Amerika Samoa.
Saunoa Aumua Amata, “Ou te faafetai i nei taumafaiga o loo faagasolo atoa ai ma tala lata mai mai le malō feterale o le Iunaite Setete. Faafetai atu i le Amepasa ia Brown ma le CDC mo taumafaiga o loo faaauau e saili ai ala e fesoasoani i a tatou uo ma tuaoi i Samoa.
Ua mae’a feutagaina i luga o le telefoni a le aufaigaluega a le CDC ma le Matagaluega o le Soifuamaloloina a Amerika Samoa i ma’i misela e lua i vaiaso e lua ua mavae. Ua auina mai e le CDC tagata faigaluega e to’alua i Amerika Samoa e saunia ta’iala ia toatele ai i latou ua faia tuipuipuia, iloa le mafai ona tali atu, ma fesoasoani e faatulaga se fuafuaga e tali atu ai. E le gata i lea, o le a fesoasoani foi le CDC i le faatauina o tuipuipuia. O le CDC o le matagaluega ta’imua lea a le Iunaite Setete mo le pepesi o le misela i atunuu i fafo.
###


text:
Faataua e Amataga Manaoga tau Fagotaga a Amerika Samoa i se Feiloaiga ma le Failautusi ia Bernhardt
Uosigitone, D.C. – O le vaiaso ua te’a nei na fono ai le Tamaitaifaipule ia Aumua Amata ma le Komiti mo Alamanuia Faalenatura faatasi ma le Failautusi o le Initeria ia David Bernahardt i le paketi ma aiaiga, ma na faamamafa ai e le tamaitaifaipule manaoga tau fagotaga o Amerika Samoa.
Na fesili le Tamaitaifaipule ia Amata a o ia fesiligia le Failautusi o le Initeria pe i ai ni suiga i le talosaga a lē sa avea muamua ma Failautusi, le susuga Ryan Zinke, e uiga i le toe tatalaina o vaega faasao o le sami mo fagotaga a Amerika Samoa. Saunoa le Failautusi ia Bernhardt i lana tali, e tumau pea le talosaga a le Matagaluega. O se tala fifia lea mo Amerika Samoa auā o loo faaauau pea e le Failautusi fou le talosaga e tatala ai fagotaga mo Amerika Samoa i sami faasao o loo matuā manaomia.
E mafai ona maimoa ai i here.
Fesiligia e le Faipule ia Amata le Failautusi o le Initeria ia Bernhardt i aiaiga mo fagotaga.
Saunoa Aumua Amata, “E taua i le silafia e le o i ai se fuafuaga a le Matagaluega o le Initeria e ave ai i tua le talosaga e toe tatala ai fagotaga a Amerika Samoa i sami ua faasa. Sa ou toe faamamafa a o faia le taualumaga e faamaonia ai le Failautusi ia Bernhardt le tāua o le manuia o Amerika Samoa mai le o gatasi o le futia ma le umele i le faatautaiga a le Matagaluega o le Initeria , ma ua faamalieina a’u o le a le suia pe avea ma faafitauli i le nei aiaiga tāua le suiga i le Failautusi. E pei ona faatulagaina, o loo manino le talosaga ua tusia e toe faafoi ai nisi o vaega o le gataifale o Amerika Samoa mo ana fagotaga.”
O se i si iloiloga na faia ia Mati na finau malosi ai le Tamaitaifaipule ia Amata e toe faafoi nei vaega o le gataifale i le faiga sa i ai muamua. O le tausaga e 2009 na faavae ai e le Peresetene ia George W. Bush faasao e aofia ai le Rose Atoll Marine National Monument ma le Pacific Remote Islands Marine National Monument. O le tausaga 2014 faalautele ai e le Peresetene ia Barack Obama le faasao o le Pacific Remote Islands Marine National Monument. Toeitiiti lava leai se tofā na fesiligia mai le Malo o Amerika Samoa ma ona tagata a o le i faavaeina nei faasao pe faalauteleina foi. O le iuga la ua vaoia le aufagota mai le fagotaina o nei vaega o le gataifale ua loa augatupulaga o o latou faaaogaina.
Faaauau le saunoaga a Aumua Amata, “O fagotaga o le ivitū lea o le tamaoaiga i Amerika Samoa ma o se vaega o le soifuaga mo i matou o loo i le motu. O le faaaogaina i le tuana’i o poloaiga faitoatasi e faalautele ai gataifale atofaina e aunoa ma se tofā mai le taupulega faalotoifale e le o ala sa’o lea e puipuia ai o tatou gataifale.”
Faai’u le saunoaga a Amata, “E sili ona matapalapala ma mataalia a matou tautai i le lalolagi. Na le i manino le faalautelega o le faasao Pacific Remote Islands Marine National Monument ua sili atu i le faaono lona telē, ma ua ave ese ai se vaega o le gataifale e masani ona faaaoga e o matou tagata e tusa o le faatolu le telē o Kalefonia.”
###


text:
Avea Amata ma sui lagolago i Pili tau Fagotaga o loo Iloilo e le Komiti
Uosigitone, DC – Aso Lulu, O le Tamaitaifaipule ia Aumua Amata o se tasi lea o uluai sui lagolago i pili e lua mo fagotaga na iloiloina i se fonotaga a le Komiti mo Alamanuia Faalenatura faapea se pili a le Pasefika na autasia ai itu faaupufai e uiga i aiaiga faaleaoaoga. O le iloiloga a le Komiti laititi o le Suavai, Sami ma le Vaomatua o se laasaga tāua e faagasolo ai nei pili mo se palota.
O le Tamaitaifaipule ia Amata o se tasi o sui lagolago (se tasi o sui Ripapilikana e toalua ma sui Temokalasi toalua) i le pili ua autasi ai itu faaupufai e Atina’e ai Aliifagota Laiti, H.R. 1240, e faamautū ai le lumanai o fagotaga i Amerika Samoa ma uunai le atinaega o le isi augatupulaga o au faifaiva faapisinisi i tupe fesoasoani mai le feterale.
O le uluai taimi lenei ua maua ai porokalama faatupeina mo le atunuu e ala mai le Matagaluega o Fefaatauaiga o le a faaleleia ai le a’otauina, aoaoga ma le atinaega i galuega mo le isi augatupulaga o tagata faifaiva faapisinisi.
Saunoa Aumua Amata, “O fagotaga o le ivitu lea o la matou tamaoaiga i Amerika Samoa. O le a fesoasoani le nei porokalama ia uluulumatafolau ma lavataoso ai le au faifaiva laiti auā le tai o le seneturi 21. O le nei taumafaiga e maua ai alamanuia ma faatāua ai aoaoga mo galuega e lelei totogi.”
Ae le gata i lea, na avea foi le tamaitaifaipule ma sui lagolago o le pili HR 1218 o le Komiti Fautua i Fagotaga a Amerika, o le a faaopoopo ai tupe maua mo suesuega ma le atinaega o fagotaga. O le a faamanino foi e lea pili i le Komiti Fautua i Fagotaga a Amerika le tatau ona leo tutusa uma vaega auai e tele ai ma le sao o le Pasefika.
Sa avea foi le Tamaitaifaipule ma sui lagolago o se pili na autasi ai itufaaupufai, HR 2405, National Sea Grant College Program Amendments Act of 2019, lea na faaulu e le Taitaifono o le Komiti Laititi o le Suavai, Sami ma le Vaomatua le susuga ia Jared Huffman o se Sui Temokalasi mai Kalefonia. O le nei taumafaiga e faalauiloa ai suesuega, vasega ma porokalama faaleaoaoga e uiga i mataupu tau gataifale ma le sami.
O le pili e atinae ai le aufaifaiva laiti na faaulu ia Fepuari e le Ta’iulu o le Maota, le Faipule ia Don Young o se Sui Ripapilikana mai Alaska ma le Faipule ia Jared Golden o se Sui Temokalasi mai Maine, le Faipule ia Aumua Amata o Amerika Samoa ma le Faipule ia Seth Moulton o se Sui Temokalasi mai Massachusetts.
O le a faataga ai le o’o atu i le $200,000 o tupe maua e ala atu i le Porokalama Sea Grant a le NOAA e fesoasoani ai i aoga fou faapea aoga ua mautū e a’oa’o, faalauiloa ma fesoasoani ai i le aufaifaiva laiti. O nei porokalama, faasoa ma tautua e aofia ai le faatautai ma le saogalemu; tausiga o va’a; o faiga faiva faaonaponei e faaaoga ai le tekonolosi; faiga faapisinisi e lelei; vaaiga o tupe ma foia faafitauli e feagai ai.
###


text:
Auai Amata i Iloiloga tau Fagotaga, o ana toe teuteuga ma se pili faifaatasi ua pasia e le Komiti
Uosigitone, D.C –Na faia i le vaiaso nei iloiloga a le Tamaitaifaipule ia Aumua Amata ma le Komiti o Alamanuia Faalenatura ma palota ai i ni pili e aofia ai toe teuteuga na faia e le faipule ia Amata, faatasi ai ma se pili e aafia ai le Teritori sa avea ai le tamaitaifaipule ma se tasi o sui na ulua’i lagolagoina.
Na faia ni fonotaga a le Komiti laititi o le Suavai, Sami ma le Vaomatua e iloilo ai le tulaga o fagotaga i le Iunaite Setete. Maimoa i nei i se vaega o le ata faasolo a o feutaga’i i fagotaga le Tamaitaifaipule ma Seuta’atia Kitty Simonds, o le Faatonu Sili o le Taupulega o loo Faatautaia Fagotaga i le Pasefika i Sisifo.
Le Faipule ia Amata i le Iloiloga i Fagotaga (Komiti laiti o le Suavai, Sami ma le Vaomatua) ma le Taitaifono ia Jared Huffman o le Sui Temokalasi mai Kalefonia.
Saunoa Aumua Amata “O fagotaga o le ivitū lea o la matou tamaoaiga i Amerika Samoa ma o se vaega o le soifuaga i atu motu,” “O se mataupu tāua le tulaga lelei ma le fualoa o fagotaga ma ou te ava i faamatalaga a molimau. Ou te faafetai foi i le tofā mai le Taupulega e Faatautaia Fagotaga i le Pasefika i Sisifo lea e aafia tonu ai lava Amerika Samoa. E tāua le silafia e le Konekeresi pe a faatulaga aiaiga, le sao mai le faatautaia o fagotaga ma le eseesega o le mataituina o vaafagota faavaomalo ma le Iunaite Setete.
O le Komiti atoa o Alamanuia Faalenatura na palota i ni pili sa faaulu talu ai, e aofia ai le pasia o le pili faifaatasi H.R. 1809, lea o loo avea ai Amata ma se sui na ulua’i lagolagoina. O le nei pili o le a toe teuteu ai le tulafono e toe faalelei ai le vaomatua (Pittman-Robertson Wildlife Restoration Act) ma le tulafono e toe faalelei ai fagotaga faataaloga (Dingell-Johnson Sport Fish Restoration Act), ia laugatasia ai Teritori o le Iunaite Setete ma o se taumafaiga e mautinoa ai le talafeagai o tupe maua.
O le vaiaso nei fo’i na ofoina atu ai e le Faipule ia Amata se toe teuteuga, na pasia e le Komiti, e faamanino ma sui ai le gagana o le tulafono e faavasega ai Marshall Islands, Palau ma Setete o Micronesia o Setete Sa’oloto o le Iunaite Setete ae le o ni Teritori.
Faai’u le saunoaga a le Tamaitaifaipule ia Amata “O loo i ai tulafono tusitusia o loo faavasega ai Setete Sa’oloto e pei o ni teritori, e tatau ai le faamanino ona o nei malō maoti e saoloto i lo latou faiā ma le Iunaite Setete.”
###


text:
Talisapaia e Amata se ripoti le faaituau o loo faailoa ai le tulaga ese o Amerika Samoa i le gatasi o le filifiliga o sui mo Aoga a Vaegaau o le Malo
Uosigitone, D.C. – Aso Faraile, Na talisapaia e le Tamaitaikonekeresi ia Aumua Amata se ripoti e le o faaituau i se itufaaupufai mai le Aoga Faaloia a Yale ma vaega o Fitafita Tuai o loo auai na suesueina le filifiliga o tagata aoga mo Aoga a Vaegaau o le Malo a Sui uma o le Maota ma le Senate a le Iunaite Setete, ma maua ai le maoa’e o le tulaga ese o Amerika Samoa i le gatusa o le faatuina o alii ma tamaitai. E na o Amerika Samoa lava le itumalo i totonu o le malo na toeitiiti lava ausia le tulaga o le tutusa lelei o aofa’i o tagata faatuina mai itupa, ae sili teisi lava tamaitai faatuina i le aofai atoa, a o tagata aoga i le taimi nei mai Amerika Samoa e tolu tamaitai ma alii e to’a tolu o loo aooga i nei Aoga taualoa. Mo se faataitaiga, i le amataga o le tausaga nei na faalauiloa ai le faamalo i tagata aooga e to’a lua, e tasi le alii tasi le tamaitai, ina ua talia e aoga i le Aoga mo Vaegaau a le Malo.
Saunoa Aumua Amata, “E lagona lo’u fiafia o loo o gatasi le futia ma le umele i Amerika Samoa e tusa o avanoa mo e faatuina e aoga ai i Aoga a Vaegaaau a le Malo. O lea foi ua toe tulaga maualuga Amerika Samoa e tusa o le tautua i le militeri, faatasi ai ma le tulaga maoa’e i le maualuga o tagata e ulufale atu i le militeri. E maualuga lo matou naunautaiga i Aoga a Vaegaau a le Malo mai a matou tagata aoga e agavaa, ma o loo faia e a matou faiaoga ma aoga mea sili e fesoasoani ai i tagata aoga togi maualuluga ia latou malamalama e mafai ona latou maua lea avanoa. E momoli le faamalo ia te i latou uma, e amata i le Faatonu sili o Aoga ia Dr. Ruth Matagi-Tofiga ma i latou uma na galulue faatasi ma o tatou tagata aooga. E momoli atu foi le faafetai i la’u aufaigaluega.”
O le nei ripoti a le malo aoao na tuufaatasia e le Aoga Faaloia a Yale i se soalaupule ma faalapotopotoga e lua a Fitafita Tuai: o le Connecticut Veterans Legal Center ma le Veterans Legal Services Clinic. Na latou suesue tagata aoga faatuina mai le 541 o le aofai atoa o Senatoa ma Faipule a le Iunaite Setete, e aofia ai ma Teritori e ono.
Faaauau le saunoaga a le Tamaitaikonekeresi ia Amata, “O le mea sili, o se ai lea mo a tatou motu uma e tusa o lana tautua i le atunuu. E taitoatasi ona Iloilo ma faatu e lo’u ofisa tagata agavaa. E tāua tele le i ai o ni faataitaiga sili e vaai i ai nei tamaiti aoga, mai vasega talu ai nei ma i latou na tautua faaofisa i le militeri, ma o nei faataitaiga e aofia ai le anoano ta’ita’i tamaitai. O se tasi o nei faataitaiga o loo i totonu o lo’u ofisa, le susuga i le Colonel ua ritaea ia Leafaina Yahn, lea o loo fai nei ma Ta’ita’i o le Aufaigaluega.”
I le amataga o Aokuso i tausaga uma, e galulue ai le sui a le ofisa faaitumalo a Amata o loo gafa ma mataupu tau aoaoga ma le Ta’ita’i o le Aufaigaluega e faatulaga tusi talosaga faapea le taimi faatulagaina e faauluina ai talosaga. O kopi o nei tusi talosaga e lolomiina ma tauaaoina atu i aoga maualuga uma. E masani foi ona talanoa le aufaigaluega a le Tamaitaikonekeresi ma fautua a aoga e uiga i taualumaga, ma fai feiloaiga i aoga maualuga e talanoa ai i tagata aoga e iai lo latou naunautaiga. Ona o ia o se tasi na faauu mai Aoga a Vaegaau o le Malo, e malaga lava le susuga i le Ta’ita’i o le Aufaigaluega ia Leafaina Yahn i Amerika Samoa e auai i nei fonotaga ma talanoa i tamaiti aoga e uiga i tulaga na feagai ma ia a o aoga i Aoga a Vaegaau a le Malo ma tautua i le Ami.
Saunoa Leafaina Yahn o se ua ritaea mai le Ami ma le faailoga maualuga o le Colonel, “Ou te iloa e avea ma faalaeiau mo alii talavou ae maise lava tamaitai talavou lo’u o’o atu ma latou taga’i ma faafofoga mai –o a’u o se tamaitai na ola ane i Amerika Samoa ma aoga ai ma tupu a’e i le aganuu Samoa ma avea le gagana Igilisi ma gagana lona lua, faau’u mai le Aoga a Vaegaau a le Malo ma ua manuia le tautua i le Ami mo le 26 tausaga.”
O le taualumaga e auai lava ma faatino le faagasologa. O nisi o taimi, e fesoasoani le aufaigaluega o loo i Amerika Samoa e faatumu tusi talosaga mo Aoga a Vaegaau a le Malo on-line, o atu i aoga e aumai tusi talosaga ua uma ona faatumu, nonofo e tali ni fesili i taimi ua manava galuega ma tuua aoga, ma taulogologo ina ia faaoo tusitalosaga a o le i muta le taliaina. A mae’a le aoina o tusitalosaga, e ulu e le Ta’ita’i o le Aufaigaluega le autaluga toto’a o nei tusitalosaga uma ta’itasi. A fai ua sili atu le autalosaga na i lo avanoa ua atofaina, ona tofi lea o se komiti faafoe, e faatautaia e le Ta’ita’i o le Aufaigaluega, e filifili ai sui aupito sili ona agavaa e tusa lava poo le fea le itupā. (Talu ai o le toatele o a tatou aufaauu mai le Aoga a Vaegaau o le Malo o loo tautua pea, matou te vaai i le faitauaofai o a tatou Fitafita Tuai ma filifili ai Suiofisa ua ritaea ma Sui Sinia na siitia tulaga i filifiliga.) A faamaonia loa le lisi e le Komiti faafoe ma le Tamaitaikonekeresi, ona tuuina atu lea e le Ta’ita’i o le Aufaigaluega suafa e ala atu i le uepisaite a le Aoga a Vaegaau o le Malo a o le i oo i le aso e faagata ai (Ianuari 31). E i ai loa se sui ua filifilia mo se feiloaiga i se Aoga, ona valaau lea o le Tamaitaikonekeresi ia Amata i lea alo aoga ma ona matua e faailoa ma faamalo ia i latou, ona mulimuli ane lea faia se faasalalauga aloaia mo le nusipepa lotoifale, televise, leitio ma alaleo faasalalau ma faailoa i le faauuga a le aoga maualuga e ala i le auai o le Tamaitaikonekeresi, i soo se taimi e talafeagai.
Faai’u le saunoaga a Amata, “E lagona le fiafia mo e uma ua filifilia, ma ou te iloa o loo tapuai Amerika Samoa uma mo nei alo aoga faatasi ai ma isi o a tatou uo o loo tautua i le militeri i soo se nofoaga. E tatau ma onomea mo nei alo aoga nei tofiga, ma o se mafuaaga lea e mitamita ai ma faagaeetia o latou matua ma faiaoga, faapea faafeagaiga ma isi, o aiga atoa ma afioaga i nei agavaa ua ausia.”
###


text:
Talia e Amata Anchorle $2.5 Miliona mo le Malaevaalele i Fitiuta
Uosigitone, D.C. – Aso Gafua, Ua talia e le Tamaitaikonekeresi ia Aumua Amata le tupe e $2.5 miliona mai le Taupulega a le Feterale mo Femalagaina i Vaalele ma le Matagaluega o Femalagaina. O le a faaaoga lea tupe mo le malaevaalele i Fitiuta e toe fausia ai molī o le malaevaalele. Ua uma le aoga o molī o le malaevaalele ma o lona toe fausia o le a o’o ai i se tulaga talafeagai e tusa ma alafua a le Taupulega a le Feterale mo Femalagaina i Vaalele.
Saunoa le Tamaitaikonekeresi ia Aumua Amata “o lea tupe o le a mafai ai e tatou ona faamautinoa o loo tausisi a tatou malaevaalele i alafua a le Taupulega a le Feterale mo Femalagaina i Vaalele mo le saogalemu ma le tulaga lelei. E sili ona tāua le faatumau o le saogalemu ma le faamoemoeina o a tatou tautua i le ea mo tagata o Amerika Samoa.”
Tamaitaikonekeresi ia Amata ma le Failautusi o Femalagaina ia Elaine Chao i se potu mo Komiti a le konekeresi.
O le Malaevaalele i Fitituta, o se sootaga tāua ma Manu’a, o se malaevaalele faalauaitele e pei ona faavasegaina o se malaevaalele faavae e le ripoti a le Taupulega a le Feterale mo Malaevaalele i se Fuafuaga Faalemalo i Ala o Fesootaiga mo Malaevaalele. O le Taupulega a le Feterale mo Malaevaalele o se matagaluega i totonu o le Matagaluega o Femalagaina.
Saunoa le Tamaitaikonekeresi ia Amata, “E momoli le faafetai i le susuga ia Taimalelagi Dr. Claire Poumele, Faatonusili o le Matagaluega o loo Faatautaia Uafu ma Malaevaalele, mo lana galuega i nei tautua tāua. Ou te fai ma sui o tagata o Amerika Samoa e faafetai ai fo’i i le Taupulega a le Feterale mo Malaevaalele ma le Failautusi o Femalagaina ia Chao mo lo latou taga’i alofa i lea mana’oga.”
###


text:
Media
Latest News
Talisapaia e Amata se ripoti le faaituau o loo faailoa ai le tulaga ese o Amerika Samoa i le gatasi o le filifiliga o sui mo Aoga a Vaegaau o le Malo
Uosigitone, D.C. – Aso Faraile, Na talisapaia e le Tamaitaikonekeresi ia Aumua Amata se ripoti e le o faaituau i se itufaaupufai mai le Aoga Faaloia a Yale ma vaega o Fitafita Tuai o loo auai na suesueina le filifiliga o tagata aoga mo Aoga a Vaegaau o le Malo a Sui uma o le Maota ma le Senate a le Iunaite Setete, ma maua ai le maoa’e o le tulaga ese o Amerika Samoa i le gatusa o le faatuina o alii ma tamaitai. E na o Amerika Samoa lava le itumalo i totonu o le malo na toeitiiti lava ausia le tulaga o le tutusa lelei o aofa’i o tagata faatuina mai itupa, ae sili teisi lava tamaitai faatuina i le aofai atoa, a o tagata aoga i le taimi nei mai Amerika Samoa e tolu tamaitai ma alii e to’a tolu o loo aooga i nei Aoga taualoa. Mo se faataitaiga, i le amataga o le tausaga nei na faalauiloa ai le faamalo i tagata aooga e to’a lua, e tasi le alii tasi le tamaitai, ina ua talia e aoga i le Aoga mo Vaegaau a le Malo.
Washington, D.C. – Tuesday, Congresswoman Aumua Amata welcomes a federal Pacific Basin health grant. This discretionary funding of $167,000 through the U.S. Department of Health and Human Services (HHS) is designated to the American Samoa Department of Health.
Washington, D.C.—Tuesday, Congresswoman Aumua Amata welcomes a grant of $1,033,000 for American Samoa through the National Oceanic and Atmospheric Administration (NOAA).
Washington, D.C. – Wednesday, Congresswoman Aumua Amata commemorated Purple Heart Day 2019 and released the following statement:
Washington, D.C. – Monday, Congresswoman Aumua Amata is pleased to welcome a federal grant of approximately $4 million for the American Samoa Department of Education. This grant is through the Office of Head Start, a program within the Administration for Children and Families, which is part of the U.S. Department of Health and Human Services (HHS).
Washington, D.C. – Monday, Congresswoman Aumua Amata welcomes a grant of $2.5 million from the Federal Aviation Administration (FAA) and the Department of Transportation (DOT). This grant will be used at the airport in Fitiuta to reconstruct the runway lighting system.
Uosigitone, D.C. –Aso Gafua, Na talia e le Tamaitaikonekeresi ia Aumua Amata le faatuina e pei ona faamoemoeina o le Aliikonekeresi ia John Ratcliffe, o se uso galue, ina ia avea ma Faatonu o le Au Iloilo Faamatalaga e puipuia le saogalemu o le malo aoao., ma na tuuina mai ai le nei saunoaga:
Washington, D.C. – Monday, Congresswoman Aumua Amata welcomed the expected nomination of her colleague Congressman John Ratcliffe to serve as the next Director of National Intelligence, and released the following statement:
Uosigitone, D.C. – Aso Gafua, Ua talia e le Tamaitaikonekeresi ia Aumua Amata le tupe e $2.5 miliona mai le Taupulega a le Feterale mo Femalagaina i Vaalele ma le Matagaluega o Femalagaina. O le a faaaoga lea tupe mo le malaevaalele i Fitiuta e toe fausia ai molī o le malaevaalele. Ua uma le aoga o molī o le malaevaalele ma o lona toe fausia o le a o’o ai i se tulaga talafeagai e tusa ma alafua a le Taupulega a le Feterale mo Femalagaina i Vaalele.
Washington, D.C.—Thursday, Congresswoman Aumua Amata released an update to constituents on some of the Veterans’ activity in the House of Representatives this week.


text:
Faamalo atu Amata i le Faiaoga o le Tausaga a Amerika Samoa i Uosigitone
Uosigitone, DC - Na maua e le Tamaitaifaipule ia Aumua Amata le avanoa e faafeiloai ai le Faiaoga o le Tausaga a le Teritori mo le 2019 le susuga ia Jordanna Maga i le Laumua o le Iunaite Setete i lana asiasiga i le amataga o Me i Uosigitone, ma toe faamalo atu ai i le faaaloalo maualuga ua ia ausia ua avea ai ma Faiaoga o le Tausaga.
Saunoa Aumua Amata, “E faamalo atu i le susuga a Jordanna Maga i tulaga ua ia ausia ma lona gaua’i e avea ma faiaoga. Faafetai tele i lau susuga Jordanna ae maise a tatou faiaoga uma mo la outou galuega faapea le faafaileleina o le tupulaga lalovaoa ma o latou soifua. E tāua le nei matata i le atinaega o a tatou tagata aoga ma lo latou lumanai, o lea matou te faafetaia ai lo outou soifua ofoina atu.”
Tamaitaifaipule ia Aumua Amata ma le susuga i le Faiaoga o le Tausaga ia Jordanna Maga i totonu o se potufono a Komiti o le Konekeresi i le Laumua.
O le susuga a Jordanna Maga e faiaoga i mataupu tau Matematika, e aofia ai le Calculus, Probability ma le Statistics faapea le Teometeri i le Aoga Maualuga a Tafuna, lea sa ia aoga ai a o avea ma tagata aoga. E silia i le 50 faiaoga ua fai ma sui o aoga mai Setete ma Teritori na auai i Uosigitone i le vaiaso ua tuanai mo aoaoga o loo faagasolo auā le auiluma o le tomai e ala i le porokalama mo Faiaoga o le Tausaga ma le Taupulega mo Sui o Aoga mai Setete Maualuga Council of Chief State School Officers (CCSSO).
O le nei tamaitai e i ai le faailoga o le matua o faiva i aoaoga (Masters in Education) mo Aoga Tulaga Lua, faatasi ai ma le faailoga o le Bachelors of Science i le Matematika mai le Iunivesite o le Pasefika i Hawaii. E fia fesoasoani o ia i tagata aoga e sui o latou manatu e le ano i le matematika ma ausia tulaga latou te le silafia latou te mafaia, ma faaaoga ana a’oa’oga e atina’e ai tagata aoga e lelei i le matematika.”
###